open-index/open-wikipedia-markdown huggingface dataset:
神經質

**神經質**（），又有叫**情緒不穩度**（）係五大性格特質之一，一般俾人為係反映一個人「情緒有幾唔穩定」。神經質高嘅人對於心理壓力嘅容忍能力比較力，好容易郁啲咦有少少壓力就出現強烈嘅囉囉攣同驚等嘅負面情緒；相對嚟講，神經質低嘅人情緒傾向穩定，就算遇到巨大嘅壓力都唔會點出現明顯嘅負面情緒。

## 攷
妥協

**妥協**（）係指兩個或者以上嘅個體各自噉放棄自己部份嘅利益，通常係為咗靠「唔獨自霸嗮所有利益」嚟換取和諧。
RCA唱片

**RCA唱片股份有限公司**（）係美國索尼音樂娛樂旗下嘅唱片廠牌。前身係「Victor Talking Machine Company」，本來係博德曼旗下嘅唱片公司，後來被收購為索尼音樂娛樂旗下嘅唱片廠牌。喺1930年代到1960年代間，同哥倫比亞唱片並稱為美國兩大唱片公司。
祖先保佑2

《**祖先保佑2**》，係新加坡新傳媒私人有限公司製作嘅跨年代電視劇，由陳漢瑋、陳泓宇、蔡琦慧、林慧玲、張耀棟領銜主演，張龍敏監製。雖然《祖先保佑2》係《祖先保佑》嘅續集，但係依然有穿越鏡頭，只係角色調換。呢套劇係新傳媒55周年嘅台慶劇。
擔心

**擔心**係指因為覺得有啲事有機率會出現惡劣嘅結果而有嘅情緒，會令個人係噉喺度做風險方面嘅分析同採取措施防止嗰啲惡劣結果發生。

## 睇埋
*杞人憂天
*神經質
才華橫溢出新秀

**才華橫溢出新秀**（英文：Star Search）係新加坡新傳媒私人有限公司製作嘅一個中文真人選秀節目，新秀必需通過口才，舞蹈，演戲等等各方面嘅考驗。節目旨在發掘同培養對演藝有興趣嘅人才，最近第11屆嘅總決賽喺2019年11月3號舉行。

## 歷屆總決賽星級導師

## 歷屆地區新秀

## 歷屆總決賽主題曲

## 歷屆總決賽日期
聖若瑟 (搞清楚)

**[[聖若瑟]]**係基督宗教嘅聖人。聖若瑟（或者**聖若瑟夫**）亦可以係：
*聖約瑟夫 (多米尼克)
*聖約瑟夫區，多處
陳漢瑋

**陳漢瑋**（）係馬來西亞籍星加坡影視男演員，業餘歌手，主持人。擅長演戲、唱歌、跳舞，主持。佢係參加1988年第1屆《才華橫溢出新秀》而出道，亦係新加坡紅星大獎6屆嘅視帝，而家係新傳媒旗下新藝經紀嘅經紀合約男藝人。

## 出面網頁
祖先保佑

《**祖先保佑**》（英文：），係新加坡新傳媒私人有限公司製作嘅跨年代電視劇，由陳泓宇、陳漢瑋、劉子絢、姚文隆、林湘萍同埋馬藝瑄領銜主演，鄔毓琳監製，製作人係郭令送。呢套劇係郭令送喺新傳媒服務35年嘅告別作。 

## 參考
張耀棟

**張耀棟**（，）係馬來西亞籍星加坡男演員、業餘歌手、模特兒。擅長演戲、唱歌同埋Catwalk。佢喺2001年參加《才華橫溢出新秀》之後出道，而家亦係新傳媒阿哥之一，屬於新傳媒旗下新藝經紀（TCA）嘅經紀合約男藝人。

## 出面網頁

類:馬來西亞演員
Because It's Singapore

《**Because It's Singapore**》係2017年星加坡國慶慶典嘅主題曲，由李偉菘作曲，李偉菘音樂學校嘅林俊傑（非同名新加坡藝人）主唱。歌詞講述新加坡人嘅集體身份，提醒國民新加坡人應有嘅勤奮、決心，團結，呼籲國民唔好忘記呢啲優點。

## 參考


## 出面網頁
*
阿倫·亞歷山大·米恩

**阿倫·亞歷山大·米恩**（**Alan Alexander Milne**、縮寫係**A. A. Milne**、）係英國作家，佢喺劍橋大學三一學院畢業。佢憑住小熊維尼同兒童詩作而出名。

## 參考

## 出面網頁
習大大佢堅似維尼

《**習大大佢堅似維尼**》係高登音樂台喺2019年10月推出嘅一首惡搞歌曲，用嚟諷刺中共中央總書記習近平嘅專權施政同外型。原曲係李克勤嘅《紅日》，而家已經有超過一百二十萬點擊率。

歌詞提到有人發表言論話習近平外形似小熊維尼，而結果小熊維尼喺中國大陸遭到封鎖，另外提到中美貿易戰，中國、美國同歐洲之間嘅關係，對中國人權法治嘅諷刺，迪士尼對呢件事嘅自我政治審查，同埋華為副董事長孟晚舟因為犯法而連累中國其他商家。而歌曲MV就混合小熊維尼卡通，《衰仔樂園》入面同樣諷刺習近平外形似小熊維尼，仲有解放軍軍演等片段。

## 歌詞
習大大佢堅似維尼  
習大大再封殺維尼
習大大會千世萬世 任期做夠未  
若然做生意 跪低啦頂你 迪士尼得返404  

習大大佢堅似維尼  
習大大再封殺維尼  
習大大會千世萬世 任期做夠未  
若然做生意 跪低啦頂你 迪士尼得返404  

激嬲侵侵即刻開拖對美國封鎖  
齊齊來對抗美國就算打過亦是沒怯懦  
論友誼 就算少咁個 冇驚過  
即刻加囉樣樣納稅又如何  

歐洲班友指指點點永冇看清楚  
從人權法制政制亦冇得錯外地別點火  
愈黎愈扯火 囤返多啲貨  
貿易難 都可喫樹皮渡過  

孟晚舟 出左差錯  
要搞到歐洲中東美國審批中國貨  
任正非 死守不破  
洗乜怕無人同華為埋單 永遠都出貨

## 參考


## 出面網頁
*
中國大陸維基人用戶組

**中國大陸維基人用戶組**（，簡稱WMC）係2017年8月建立嘅維基百科友組織，自稱以喺中國大陸地區推廣維基媒體計劃為宗旨，但唔係維基地方自治體委員會承認嘅用戶組。截至2021年9月，呢個用戶組已經有大約300個中國維基友加入。由於中國大陸維基人用戶組嘅成員絕大部分立場係完全支持中國共產黨同中國政府，有部份成員甚至出任行政員同管理員，不斷打壓香港、台灣同部份立場唔夠親共嘅中國維基友，進而影響維基百科嘅中立性。用戶組成員之一嘅更加喺中國維基QQ群入面提議向香港警務處國家安全處舉報香港用戶。

2021年9月13號，維基媒體基金會法務部門副總裁瑪姬·丹尼斯（）發表聲明，話經過深入調查「中國大陸維基人用戶組」之後，以安全風險為理由，宣布對中文維基百科嘅7個用戶實施全域鎖上，又取消12個用戶嘅管理員權限。中國大陸維基人用戶組發表題為《丟掉幻想，準備鬥爭》嘅聲明回應，指控維基媒體基金會以「莫須有」嘅理由封禁用戶，又表示要用實際行動反抗打壓。

2021年10月，中國第二次以台灣作為理由，阻止維基媒體基金會申請成為世界知識產權組織觀察員。有維基用戶向美國之音展示一張截圖，指係基金會申請被阻止之後，其中一個被封鎖嘅中國大陸維基人用戶組成員喺中國維基人QQ群組發表嘅公告。公告話，基金會封鎖中國用戶之後，中國維基人通過傳媒等多個渠道，向中國駐日內瓦大使團提交咗相關嘅情況文件。Walter Grassroot又講，基金會申請失敗係喜訊。

## 成員

## 睇埋
*
*2021年維基媒體基金會針對中文維基百科嘅行動
*中文維基百科嘅爭議
*五毛黨

## 參考
排外

**排外**（，**Xenophobia**），係指好驚或者好唔鍾意外族人、外國人、外地人同埋生埗人，進而產生排斥嘅心理。
狙魔人

《**狙魔人**》可以係：
*狙魔人 (電影)，2004年美國電影
*狙魔人 (電視劇)，2005年美國電視劇
僧伽

****（巴利文: सन्घ，Saṅgha；梵文：संघ，Saṃgha），原意係指好多人聚埋一齊同普羅大眾，源自古印度傳統，而家通常用嚟指代信奉教法嘅出家、在家弟子。
日珥

****（「珥」讀「膩」，英文：**Solar prominence**）係指太陽表面噴出嚟嘅熱氣流，係喺太陽嘅色球層上面產生嘅一種好勁嘅太陽活動。
神統記

****（希臘文：**Θεογονία**）係古希臘詩人希斯亞德所寫嘅長詩，係到而家為止剩低最完整嘅神譜詩，入面記敘咗古希臘唔同神嘅譜系。
納西瑟斯

**納西瑟斯**（；，）係希臘神話入面一個出名嘅角色。

## 故仔
納西瑟斯嘅故仔係噉嘅：納西瑟斯係個獵人，出嗮名生得好靚仔；根據傳說，佢因為覺得自己好靚而愛上咗自己（亦都有版本話佢變成噉係受到詛咒）；佢因為太愛自己拒絕嗮所有向佢求愛嘅女人，一世人就喺度愛慕自己水入面嘅倒影；而佢死咗之後，就化成咗水仙（學名：*Narcissus*）呢種植物。

## 影響
納西瑟斯個名就係英文字 **narcissism**（**[[自戀]]**噉解）嘅由來。
## 睇埋
*自戀
## 攷

## 拎
*Narcissus. *Encyclopedia Britannica*.
心理操縱

**心理操縱**（）係一種社會影響，指緊操縱者透過一啲唔光彩或者有欺騙性質嘅手段，特登去改變其他人嘅觀感、諗法或者行為。一般認為，操縱者通常都係為咗滿足自己私利，例如係想要得到權力、金錢呀噉。呢啲手段好多時會涉及隱暪資訊、歪曲事實或者利用對方心理上嘅弱點，因此喺道德上，心理操縱之舉通常係唔可以接受嘅。

## 操縱動機
操縱者通常有以下幾個目標：
*權力與控制：想對方事事都聽晒自己話，將對方變做自己嘅「附庸」。
*逃避責任：做錯事嗰陣，透過操縱令對方覺得係「自己錯」，等自己可以全身而退。
*自我提升：透過踩低人哋嚟抬高自己，獲取優越感。
*物質利益：呃取對方嘅金錢或者第啲資源。

## 常見手法

常見嘅心理操縱手法一覽：
*點煤氣燈：操縱者歪曲事實，令受害者懷疑自己嘅記憶力、智力甚至精神狀態；例如明明講過某啲嘢，操縱者可能會死口唔認，仲話受害者記錯、幻想或者「黐咗線」，搞到受害者喪失自信。
*扮受害人：操縱者扮到好慘，利用對方嘅同情心嚟達到目的。

## 性格相關

心理學研究發現，經常進行心理操縱嘅人，好多時都具有黑暗三角特質。

## 心理影響

心理操縱可以對受操縱嗰方造成以下影響：
*極度優柔寡斷，唔能夠自己做決定；
*焦慮；
*同屋企人、朋友或者伴侶少咗交流；
*唔鍾意同操縱者以外嘅人建立關係；
好多心理學家都主張，一個人如果發覺自己身邊嘅屋企人或者朋友畀人操縱，應該要考慮幫佢哋尋求心理輔導。

## 相似諗頭
行為經濟學上講嘅輕推理論，主張制定政策嘅人可以用一啲細微嘅措施，引導大眾做出「理想」嘅行為。呢種做法喺營銷上亦有機會用到，有陣時亦會當係心理操縱嘅一種。

喺電腦保安工作上，黑客想盜取資訊，成日都係以某啲方法操縱有權攞資訊嘅人。

## 睇埋
*反社會行為
*領導才能
*致命女郎

## 文獻
歐美文獻：

* 
* 

## 引咗

## 連結
* 愛情系列-「煤氣燈效應」(gaslighting)（局部粵文），香港青年協會
馬氏主義 (心理學)

心理學上嘅**馬基雅維利主義**（），簡稱**馬氏主義**，係一種性格特質，係黑暗三角特質嘅其中一個。

馬基雅維利主義程度高嘅人傾向操縱身邊嘅人同埋對道德冷淡；馬基雅維利主義傾向對身邊嘅人缺乏信任，覺得身邊嘅人都信唔過，會靠心理操縱術嚟呃身邊嘅人同搵身邊嘅人老襯，做起反社會行為上嚟唔會做得好出樣（偏好呃人等比較鬼祟嘅做法）。
## 睇埋
*馬基雅維利
## 攷
無情

**無情**（**callous and unemotional**）係指一個人情緒上有缺憾，唔識感受某啲情緒，或者缺乏同理心。
自責

**自責**（英文：**remorse**）係指一個人因為覺得自己做咗道德上錯嘅事而感受到嘅負面情緒。

## 睇埋
*道德心理學
*心理病態
*扮受害人
認知需要

**認知需要**（）係性格特質嘅一種，指一個人有幾鍾意認知活動。認知需要程度高嘅人傾向鍾意思考，好奇心強，會花好多時間用腦筋解決複雜嘅問題，而相比之下，認知需要程度低嘅傾向比較鍾意簡單嘅啟發法（簡單噉講即係認知上嘅捷徑）解決問題。

認知需要同五大性格特質當中嘅經驗開放性有相當強嘅正相關。
## 睇埋
*智能
*智商
*好奇
## 攷
同反修例運動有關嘅藝術創作

喺2019年香港反修例運動期間，有唔少網民因應香港警察過度使用武力執法，同埋香港政府唔聽民意，進行咗唔少創作，表達意見同諷刺政府。亦有部分歌曲無直接提及呢次運動，但係歌詞入面鼓勵人心，或者加上創作人本身嘅政治立場，所以得到一啲反送中人士嘅共鳴。

## 電影

## 音樂作品
### 原創作品

### 二次創作

## 睇埋
* 反修例運動期間嘅警察濫權

## 參考
性格類型

**性格類型**（**personality types**）係指一啲將人分做「一類類」嘅性格理論。例子有九型性格。

到咗廿一世紀初，好少性格心理學家仲會用性格類型嘅做法，理由係實證研究表明咗，人好少可能夠清楚噉分做一類類（可以睇聚類分析），反而特質理論（trait theory；每個人喺每一個性格特質上都有個數值）嘅做法比較能夠恰當噉描述現實。

## 攷
九型人格

**九型人格**（**Enneagram of Personality**）係一套講性格類型嘅性格理論，將人嘅性格分做九大類型。呢個系統原本係由古代哲學同宗教思想演變而成，後來喺20世紀被心理學家整合發展，成為一個用嚟了解人嘅思維模式、行為動機同人際關係嘅工具。九型人格認為，每個人都屬於其中一種性格類型，並受住該類型核心信念、價值觀同恐懼驅使。九型人格唔單止用嚟分析個人性格，仲可以用喺工作管理、團隊合作、心理輔導同自我成長方面。

到咗廿一世紀初，基本上冇專業嘅心理學研究仲會用九型性格。

## 起源同發展
九型人格嘅起源可以追溯到古希臘哲學同中東神秘主義，特別係 蘇菲派 同 基督教神秘主義。現代九型人格嘅基礎係由 喬治·伊凡諾維奇·葛吉夫（G.I. Gurdjieff）引入西方世界，佢運用九點圖解釋宇宙法則。到咗20世紀60年代，智利精神分析學家 奧斯卡·伊察索（Oscar Ichazo）同 克勞迪奧·納蘭霍（Claudio Naranjo）結合心理學同傳統智慧，將九型人格發展成為現代心理學嘅工具。

## 九種性格類型
九型人格將人分為以下九種性格類型，每種類型都有其獨特嘅特質、動機同恐懼：
#完美主義者（The Reformer）：追求完美，對錯分明，渴望改善世界，怕犯錯或唔夠好。
#助人者（The Helper）：熱心助人，渴望被愛與需要，怕被忽略或唔被接受。
#成就者（The Achiever）：注重成功同形象，渴望被欣賞，怕失敗或無價值。
#個性派（The Individualist）：追求獨特同自我表達，渴望被理解，怕平凡或無意義。
#觀察者（The Investigator）：理性分析，渴望知識與安全感，怕無知或無能力。
#忠誠者（The Loyalist）：重視安全同穩定，渴望支持與保障，怕孤立或不安全。
#冒險家（The Enthusiast）：樂觀活潑，追求快樂與自由，怕痛苦或受限制。
#領袖型（The Challenger）：自信堅定，渴望掌控與保護，怕被控制或脆弱。
#和平者（The Peacemaker）：和諧隨和，渴望內外平靜，怕衝突或失和。

## 九型人格圖
九型人格圖入面，每個性格類型都有兩條線連接其他類型，分別代表喺壓力（轉差）同放鬆（轉好）情況下可能出現嘅行為模式。呢啲線反映咗人性格內部嘅動態變化，解釋點解同一個人喺唔同情境下會表現得好唔同。

### 壓力情況（轉差方向）
當某個類型嘅人喺壓力下，可能會表現出連接線所指向嘅另一個類型負面特質。呢個情況通常係因為壓力令佢哋無辦法用自己原本類型習慣嘅方式應對問題，於是變得更加執著或者採用唔成熟嘅行為。
例如：
*1型完美主義者喺壓力下，可能會轉向4型個性派嘅負面特質，變得過度情緒化、自我憐憫，甚至覺得無人理解佢嘅努力。
*7型冒險家喺壓力下，可能會轉向1型完美主義者嘅負面特質，變得批判性強、過度控制，甚至對自己同他人失去耐性。

### 放鬆情況（轉好方向）
當一個人感到安全同放鬆，佢哋會表現出連接線所指向嘅另一個類型正面特質。呢個情況代表咗人喺成長同自我改善中，學識咗點樣吸收其他性格類型嘅力量，令自己更全面。
例如：
*2型助人者放鬆時，可能吸取4型個性派嘅正面特質，變得更加自我反思，學識照顧自己情緒，而唔單止一味滿足他人。
*8型領袖型放鬆時，可能吸取2型助人者嘅正面特質，變得更加關懷同溫柔，開始留意他人嘅需要。

### 轉好同轉差嘅原因
九型人格圖入面嘅線其實反映咗人嘅心理彈性同適應能力。以下係當中嘅核心原因：

;壓力下嘅防禦機制
當人處於壓力情境，通常會失去理性，喺情緒上變得唔穩定，結果可能採取另一個類型負面特質嚟應對。例如，1號完美主義者本來追求秩序，但壓力下可能放棄秩序，轉向4號嘅情緒化。

;安全感帶嚟嘅開放性
當人感到安全，唔需要防禦自己嘅時候，容易接納新嘅思維方式。呢種時候，人會吸收另一個類型嘅正面特質，彌補自己性格中嘅不足。例如，7號冒險家喺放鬆時，會變得更加有條理，學識1號完美主義者嘅專注力。

### 九型人格各類型嘅轉變方向
以下係每種類型喺壓力同放鬆情況下，分別轉向嘅類型同特質：

呢個動態性正正係九型人格嘅獨特之處，唔同嘅性格類型喺唔同情境下都會展現出多面性，幫助人更深入理解自己同他人嘅行為模式。

## 實際應用
九型人格喺以下範疇有廣泛應用：
*心理治療：幫助個人理解自己內心嘅掙扎同成長方向；
*職場管理：促進團隊合作，改善領導力同溝通；
*教育：幫助老師了解學生唔同嘅學習模式；
*自我成長：促進自我覺察，改善人際關係。

## 批評與爭議
雖然九型人格喺心理學、教育同企業管理方面獲得廣泛使用，但亦有人批評其科學基礎不足，因為缺乏嚴謹嘅實證研究支持。有學者認為九型人格更適合作為一種自我反思工具，而非絕對嘅人格分類方法。
## 見
*性格心理學
*性格特質

## 攷
體驗抽樣方法

**體驗抽樣方法**（）係一種心理學同社會學等領域上嘅研究方法，指喺一段時間之內（用流動應用程式等嘅方法）叫一班受試者定時定候（例如係每日中午）就用填問卷等嘅方法向研究者講自己當時嘅體驗。噉做嘅用意通常係想知受試者日常生活當中嘅體驗。

## 睇埋
*流動應用程式
*人機互動
*縱向研究
*市場研究
串供

**串供**（**collusion**）係指兩個或者以上嘅人士或者派別控制資訊，唔俾第啲人知道佢哋喺法律上有某啲權利，從而暗中夾份嚟限制競爭。
性格神經科學

**性格神經科學**（**personality neuroscience**）係指對性格嘅神經科學研究，例子可以睇強化敏感度理論相關嘅嘢。
## 攷
反向歸納法

喺博弈論上，**反向歸納法**（**backward induction**）係一種由場博弈嘅結尾推算出場博弈途中有邊啲選擇係最理想（能夠令報償有咁大得咁大）嘅。用呢種做法會首先由場博弈最尾嗰點做分析，然後分析尾二嗰點... 如此類推。

## 睇埋
*回溯法
解析概念

**解析概念**（）喺博弈論上係指一柞用嚟預測場博弈會點進行（啲博弈者會做咩選擇）嘅方法。
## 例子
*反向歸納法
*前向歸納法
嚴格決定性博弈

喺博弈論上，**嚴格決定性博弈**（**strictly determined game**）係一場由兩位博弈者進行嘅零和博弈，兩位博弈者都用純粹策略，而且場博弈有最少一個拿殊均衡點，所以成場博弈嘅結果會好容易預測。
訊號博弈

**訊號博弈**（**signaling game**）係博弈論上嘅一個概念。如果話一場博弈係一場訊號博弈，意思即係話博弈規則容許最少一位博弈者有能力向第啲博弈者傳訊號（可能係例如話俾收訊嗰位博弈者知自己跟住打算採取咩行動），帶有假資訊嘅訊號傳起上嚟成本會高啲。
## 睇埋
*平價對話
## 攷
平價對話

**平價對話**（；，），又或者叫**廉價對話**，喺博弈論上係指博弈者之間成本極低（可以當做 0，所以唔會直接影響報償）嘅通訊。

## 睇埋
*訊號博弈
非傳遞博弈

**非傳遞博弈**（**intransitive game** / **non-transitive game**）係博弈論上嘅一類博弈，指場博弈當中有所謂嘅「偏好迴圈」，即係話例如選擇 A 好過選擇 B，選擇 B 好過選擇 C，但選擇 C 又好過選擇 A（兜咗個圈），而唔係好似正常嘅博弈噉－A > B 同 B > C 就暗示 A > C。例如猜包剪揼就係噉嘅情況。
全局博弈

**全局博弈**（**global game**）喺經濟學同博弈論上係一種博弈，指啲博弈者唔具有完全資訊，不過能接收到描述個世界嘅狀態、而且彼此之間可能有相關嘅訊號。

全局博弈呢種博弈可以攞嚟模擬金融市場出現危機嗰陣啲人嘅行為。
## 攷
委內瑞拉玻利華

**委內瑞拉玻利華**（）係委內瑞拉嘅通貨，個名嚟自拉丁美洲革命家同軍事家斯文玻利華，1879年開始用。

佢初時行銀本位，後來改行金本位，之後喺1930至1940年代試過同美金掛鉤。1983年2月18號之前，佢係南美地區最穩定嘅貨幣。

其後委內瑞拉玻利華開始急劇貶值。2003年2月5號，委內瑞拉開始外匯管制以限制資金流出；2008年1月1號推出**強勢玻利華**（），以1,000玻利華兌1強勢玻利華；2018年8月20號再推出**主權玻利華**（），以100,000強勢玻利華兌1主權玻利華。不過呢啲政策都未能阻止玻利華貶值。2021年10月1號委內瑞拉另外推出**數碼玻利華**（），比率係1,000,000主權玻利華兌1數碼玻利華。

## 參考
兩性大戰 (博弈論)

**兩性大戰**（參見）係博弈論上一種由兩位博弈者對局嘅博弈，帶有衝突成份。想像家陣有一對情侶，佢哋想一齊出街，兩個都可以揀去拳擊比賽或者揀去睇芭蕾舞，個男人比較想睇拳擊，而個女人就比較想睇芭蕾舞，同時兩個都想同對方一齊出街，好過自己一個出，即係話報償好似附圖嗰個矩陣噉，當中第一個數係個男人嘅報償，第二個數係個女人嘅報償。

## 概念

用日常用語，廣義上嘅兩性大戰可以用以下呢個條件嚟思考：

但凡係合符呢個條件嘅，就謂之博弈論所講嘅兩性大戰。

## 分析
呢場博弈有兩個純粹策略拿殊均衡：一係兩位博弈者一齊去睇拳賽；另一個係兩個都去睇芭蕾舞。此外，仲有一個混合策略拿殊均衡，即係博弈者用一定嘅機率隨機決定行動，例如想像男人以 3/5 咁高嘅機率選擇去睇拳賽，而女人就以 3/5 咁高嘅機率選擇去睇芭蕾舞。結果佢哋一齊去睇拳賽嘅機率係 6/25 = (3/5)(2/5)，一齊去睇芭蕾舞嘅機率亦係 6/25 = (2/5)(3/5)。

呢個例子喺博弈論討論中引起咗關注，因為是但一個拿殊均衡點都有唔完善嘅地方。兩個純策略均衡都唔公平，一方嘅收益永遠高過另一方。而混合策略均衡雖然公平啲，但效率低：兩位參與者有 13/25 嘅機率會唔夾，結果兩個人嘅期望報酬都只有 6/5，低過佢哋喺各自**次選純策略均衡**入便得到嘅 2。

## 另見
*合作
*談判

## 參考

## 外拎

* Fudenberg, D. and Tirole, J. (1991) *Game theory*, MIT Press. (see Chapter 1, section 2.4)
內自同構

喺抽象代數入面，**內自同構**係指羣、環或者代數入面嘅一種自同構，係由一個揀定咗嘅元素嘅共軛作用整出嚟嘅，呢個元素有時會叫做conjugating element。呢種同構可以好簡單噉用羣入面嘅運算表達出嚟，所以叫做「內」自同構。將啲內自同構攞埋一齊睇，會組成成個自同構羣嘅一個正規子羣。對呢個正規子羣取商嘅話就會得到外同構羣。

## 定義
假設G係一個羣，g係G入面一個元素（或者G係一個環，g係一個可逆元），噉函數

: \begin{align}
   \varphi_g\colon G&\longrightarrow G \\
   \varphi_g(x)&:= g^{-1}xg
 \end{align}

就叫做g嘅右共軛（right conjugation by g ），噉樣定義出嚟嘅函數係G  上面嘅自同態：對任何嘅x_1,x_2\in G，

: \varphi_g(x_1x_2) = g^{-1}x_1x_2g = (g^{-1}x_1g)(g^{-1}x_2g) = \varphi_g(x_1)\varphi_g(x_2),

其中第二步係𠓼個單位元e=gg^{-1}入去中間。另外，呢個函數有個雙邊逆元\varphi_{g^{-1}} ，所以\varphi_g 係雙射，亦即係話係一個自同構。任何噉樣做共軛得出嚟嘅同構都叫做**內自同構**。

寫右共軛嗰陣，好多時g^{-1}xg呢嚿嘢會直接寫做x^g，呢個寫法好方便，因為共軛嘅複合符合(x^{g_1})^{g_2}=x^{g_1g_2}呢條式，亦即係話共軛係羣G對自己嘅右作用。

## 內外自同構羣
兩個內自同構複合埋一齊都係內自同構，所以所有內自同構一齊就形成咗一個羣，叫G嘅「內自同構羣」（inner automorphism group），寫做\operatorname{Inn}(G)。

事實上，\operatorname{Inn}(G)係成個自同構羣\operatorname{Aut}(G)嘅一個正規子羣，取個商就係外自同構羣<math>\operatorname{Out}(G)</math>：

: \operatorname{Out}(G) = \operatorname{Aut}(G) / \operatorname{Inn}(G).

所以外自同構羣可以話係量度有幾多G嘅自同構唔係內自同構。每一個非內自同構都可以整一個\operatorname{Out}(G)入面嘅非平凡元素出嚟，但係唔同嘅非內自同構有機會整同一個元素出嚟。

一個元素x係另一個元素g嘅共軛作用下不變係等價於呢兩個元素可以交換：

: a^{-1}xa = x \iff ax = xa.

所以內自同構羣可以話係量度個羣（或者環）係有幾唔交換。

有一個內自同構嘅判別方法：羣G嘅一個自同構係內自同構若且唯若佢可以延伸（extend）去任可一個裝著G嘅羣。

對任何元素g\in G 都可以對應一個內自同構x\mapsto x^g ，呢一個對應畀咗一個商羣G/Z(G)  （Z(G) 係G  嘅中心）同\operatorname{Inn}(G)  之間嘅同構：

: G/Z(G) \cong \operatorname{Inn}(G).

呢個其實可以用第一同構定理證明出嚟，因為Z(G) 入面嘅元素同G  嘅所有元素都交換，即係話佢對應嘅共軛作用固定所有元素。

### 有限''p''-羣嘅非內自同構
Wolfgang Gaschütz嘅一個定理話如果G係一個有限唔交換''p''-羣嘅話，噉G就有一個非內自同構嘅階係*p*嘅次方。

但係如果想問有冇一個個階係p嘅話就暫時係open problem嚟。不過如果G 符合以下其中一個條件嘅話答案就係肯定嘅：

# G 係二階零冪
# G 係regular p-羣
# G/Z(G) 係powerful p-羣
# G 嘅Frattini子羣嘅中心嘅中心化子，，同唔一樣

### 羣嘅種類
G 嘅內自同構羣\operatorname{Inn}(G) 係平凡若且唯若G 係交換羣，而\operatorname{Inn}(G) 如果係循環羣嘅話就只能係平凡羣。

喺另一個極端，內自同構羣可能已經等於成個自同構羣；一個羣如果佢所有自同構都係內自同構，而且中心係平凡嘅話個羣就叫做完整（complete）。例子有n元素對稱羣（n\neq 2,6），如果n=6嘅話，個對稱羣有一類外自同構，而如果n=2嘅話，雖然無外自同構，但係佢係交換羣，所以中心唔係平凡子羣，即係話S_2唔係完整。

如果一個完美羣（perfect group）G  嘅內自同構羣係簡單羣嘅話，就會話G  係擬簡單羣（quasisimple）。

## 李代數
一個李代數嘅自同構如果可以寫做噉嘅樣嘅話就叫一個內自同構，其中係個伴隨表示，係對應李羣嘅一粒元素。呢個內自同構嘅定義同對應李羣嘅內自同構嘅定義係相容嘅，意思即係李羣嘅內自同構可以誘發對應李代數上面嘅內自同構。

## 延伸
如果G  係一個環嘅單位羣（group of units）嘅話，G  嘅內自同構可以延伸去矩陣環嘅單位羣對上面嘅射影直線嘅一個作用，所以經典羣嘅內自同構可以用呢個方法去延伸。

## 參考

## 參考書

* 
* 
* 
* 
* 
* 
*
嶺外代答

《**嶺外代答**》係一本筆記記錄書，由南宋江浙人周去非寫成，主要係關於啲風土人情喺嶺南地區特別係喺佢任職過噶桂林、欽州啲埞噶同埋啲來做貿易噶海外諸國情況噶。關於桂林部分，本書相當程度上參考有早佢幾十年噶另一本書《桂海虞衡志》、由范成大寫成噶、當中噶嘸少內容；而欽州同埋海外內容來自佢任欽州教授陣時噶見聞。
合作講價

**合作講價**（**cooperative bargaining**）係指兩個或者以上嘅人決定點樣分一件佢哋合作賺到嘅利益，例如兩個人合作做生意賺咗筆錢，跟住就喺度傾筆錢要 5:5 分定 4:6 分好。

合作講價喺博弈論上係一個大課題。
## 睇埋
*監犯困境
*分工
公共財博弈

**公共財博弈**（ | ）係博弈論上嘅一種博弈。想像有 N 咁多位博弈者，
*每位手上都有若干量嘅財產，
*每位都暗自噉選擇要將自己手上嘅幾多財產捐獻落去一個代表公共財嘅罌嗰度；
*大家都做咗決定捐咗錢之後，個罌嘅錢嘅量會乘以一個數（multiplier，m；當中 1 ），
*乘完得出嘅財產跟住就會平均噉分返俾嗰 N 位博弈者。

喺經濟學同社會學等嘅領域嗰度，公共財博弈或者公共財博弈嘅變種版本成日俾人攞嚟分析好似慈善等涉及「一班人夾手夾腳貢獻落一件工作上」嘅現象。

## 睇埋
*最後通牒博弈

## 引述
上校博弈

**上校博弈**（英文：**Colonel Blotto game**）係博弈論上嘅一種兩人常和博弈。想像有兩位上校分別指揮各自嘅部隊，想喺一場戰鬥當中打低對方，佢可以將手上嘅有限資源分配落去若干個戰場嗰度（想像分派幾多個士兵去每一笪地方），攞每一個戰場嚟睇，分派多啲資源去嗰度嘅嗰一方就會贏到嗰個戰場，而最後嘅報償等同贏到嘅戰場嘅數量。

## 攷
消耗戰 (博弈論)

博弈論上講嘅**消耗戰**（英文：**war of attrition**）係一種博弈，博弈者手上嘅資源會隨時間消逝，不過佢哋可以揀喺咩時間點暫停場博弈（暫停資源嘅消逝），頂唔順放棄先嗰位博弈者就咩都冇，而成功撐到最後嗰位博弈者就贏（或者有最大嘅報償）。即係話啲博弈者要有技巧噉選擇喺咩時候暫停，以求令對手資源耗盡先。
## 睇埋
*軍事戰略上講嘅消耗戰
## 攷
公平分配博弈

**公平分配博弈**（英文：**fair division game**）喺博弈論上係指將一嚿有限嘅資源分配俾若干個有權享有嗰嚿資源嘅博弈者。呢種情況喺法律同埋利用地球嘅資源等嘅活動當中都會出現。

## 攷
古諾競爭

**古諾競爭**（英文：**Cournot competition**；法文：**Duopole de Cournot**）係一種經濟模型，描述一門產業當中有若干間企業喺度鬥睇吓邊個生產到多啲嘢，而途中佢哋係同時而且分別獨立噉（唔能夠完全知道對方會點做）做決策嘅。

## 攷
死結 (電腦科學)

**死結**（英文：**deadlock**）喺電腦科學上係指並行運算有陣時會出現嘅一種情況。想像有四個運算過程 R1、P2、R2、P1，P1 要繼續行就必需要攞到 R1 嘅資源，同時 P1 又攞住 R2 要用嘅資源，P2 要繼續行又必需要攞到 R2 嘅資源同時又攞住 R1 要嘅資源。呢種「一柞過程，其中一部份嘅過程要繼續行必需要第啲行完，但嗰啲過程又需要嗰部份嘅過程行完先可以繼續行」嘅情況就係所謂嘅死結。

## 攷
雙輸

**雙輸**（**no-win**）喺博弈論上係指一場博弈嘅參與者有得做選擇，但冇任何一個選擇會令佢得益（淨係喺度揀「邊個選擇可以令損失有咁細得咁細」）。

## 軟鎖
軟鎖（softlock / unwinnable）：遊戲狀態一種，隻遊戲仲未完，亦冇輕機，但玩家進入咗一個冇可能爆機嘅狀態，搞到佢得返兩個選擇－一係載入一個打前嘅存檔（如果得），一係由頭重新玩過；軟鎖可以係遊戲設計師特登設下整蠱啲玩家嘅，而呢種設計相當有爭議性；另一方面，軟鎖亦有可能係因為遊戲編程做得唔好而發生，例：想像一隻遊戲，其中有一關，玩家一定要過咗嗰關先爆到機，呢一關要同 NPC A 講完嘢**之後**再同 NPC B 講嘢先有得進入，但個遊戲程式編寫得唔夠嚴密，搞到個玩家原來**有可能**同 NPC B 講咗嘢先再同 NPC A 講，而且兩段對話都冇得重複－如果有個玩家唔知呢點，走咗去同 NPC B 講嘢先嘅話，隻遊戲就會進入軟鎖狀態。

## 睇埋
*雙贏

## 註
解國際象棋

**解國際象棋**（）係指嘗試攞數學方法搵出國際象棋當中最勁嘅策略，即係想搵出「有冇方法係黑棋或者白棋嗰方可以採取，而且採取咗就保證唔輸嘅」。

## 睇埋
*已解遊戲
*國際象棋先手優勢
小決定暴政

**小決定暴政**（英文：**tyranny of small decisions**）係指一連串望落冇乜害嘅小決定每次都累積咗少少嘅損害，最後日積月累搞到出現重大嘅損害。

例如一班牧羊人喺一笪公地上面放羊同時唔在意環境，每次都對環境造成少少嘅損害，過咗十幾年之後，啲損害累積到笪地永遠都再生唔到草。

## 睇埋
*公地悲劇
## 參考資料
國際象棋先手優勢

**國際象棋先手優勢**（）係國際象棋當中行先嗰一方（白棋）會有嘅優勢。

啲人分析咗數據之後發現，喺國際象棋當中行先嗰一方贏嘅機率的確係大過行後嗰一方些少。

## 攷
全支付拍賣

**全支付拍賣**（英文：**all-pay auction**）喺經濟學同博弈論上係一種拍賣嘅情況，指場拍賣嘅參與者無論最後有冇贏到場拍賣，都要支付佢哋投嘅錢。
死結 (博弈論)

喺博弈論上，**死結**（英文：**deadlock**）係指場博弈當中對雙方最有利嘅行動同時亦係最佔優嘅。呢種情況相對於監犯困境－喺監犯困境裏面，對雙方都不利嘅行動（背叛）係佔優，搞到大家都有誘因齊齊背叛。
## 攷
Alpha-beta 剪枝

**Alpha-beta 剪枝**（）係一種搜尋演算法，可以攞嚟教人工智能玩遊戲。Alpha-beta 剪枝可以用嚟應付複雜嘅遊戲，做法係總之一搵到其中一個可能選項嘅其中一個可能得益差過打前曾經睇過嘅選項，就即刻忽略（剪枝）咗嗰個選項佢。
對抗分析

**對抗分析**（英文：**confrontation analysis**）係運籌學上嘅種分析技巧，用博弈論嘅方法嚟理解多個決策體之間嘅互動（例如係談判），並且嘗試搵出呢啲情況當中嘅最理想策略。
無名氏定理

**無名氏定理**（**folk theorem**）係博弈論上一柞描述「重複博弈當中好常出現拿殊均衡點」呢樣嘢或者相關事實嘅定理。

## 攷
策梅洛定理 (博弈論)

**策梅洛定理**（英文：**Zermelo's theorem**）喺博弈論上係一條定理，講嘅係話喺一場有限、有完全資訊、兩位博弈者輪流做選擇、冇隨機性嘅博弈（例如國際象棋）入面，如果場博弈唔會打和，噉其中一位博弈者實係有一個贏緊嘅策略（理論上有可能夾硬贏）。

## 攷
董事長樂團

**董事長樂團**（）係台灣搖滾樂團，而家成員有六個人。冠宇、吳永吉、杜文祥三人，喺1989年一齊組成「1989」樂團。1997年7月4號，阿吉同埋冠宇、小白、大鈞、金剛等五位原始團員喺女巫店通過「董事長」呢個團名。

## 社會參與
* 2019年8月，董事長樂團邀集林夕、滅火器樂團、大支、聯合香港歌手何韻詩、黃耀明等共約20個歌手、樂團，合唱新歌《撐》聲援香港反送中運動，歌詞鼓勵大家唔好放棄撐落去，又形容香港政府係傲慢嘅高牆。

## 參考
斗湖省

**斗湖省**（，）係馬來西亞沙巴州5個省份其中一個，省會係斗湖。斗湖省喺沙巴州東南部，面向蘇祿群島，南面係印尼，面積有14,905平方公里，佔沙巴州20%面積。主要城鎮包括斗湖、拿篤、古納同仙本那。

斗湖省佔沙巴州總人口26%，主要原住民包含巴瑤族、、、、科科斯群島馬來人、、倫巴旺族同埋少數混血族群。亦有嚟自印尼嘅大量合法同非法移民，例如布吉納人（Buginese）同托拉查人（Torajans），以及嚟自東帝汶嘅東帝汶人，嚟自菲律賓嘅Tausūg人同維薩亞人以及南亞同西亞移民，包括巴基斯坦人、印度人同阿拉伯人亦可以喺斗湖省搵到。同沙巴州其他地方一樣，斗湖省都有大量唐人居住。

斗湖港係沙巴州入面繼亞庇同山打根之後嘅第三大港口。呢個港口係主要嘅木材同農產品出口中心。斗湖省入面有兩個內陸機場，一個喺斗湖，另一個喺拿篤。斗湖省範圍包括西巴丹島同利吉丹島嘅島嶼，以及石峇迪島嘅北半部（南半部屬於印尼境內）。範圍亦包括斗湖山國家公園。

## 政區
斗湖省細分為以下政區：
* 卡拉巴坎縣（3,885&nbsp;km2）（卡拉巴坎市）
* 古納縣（1,134&nbsp;km2）（古納市)
* 拿篤縣（6,501&nbsp;km2）（拿篤市）
* 仙本那縣（1,145&nbsp;km2）（仙本那市）
* 斗湖縣（2,240&nbsp;km2）（斗湖市）

卡拉巴坎縣喺2019年1月1號由斗湖縣分離。

## 議會成員 (Dewan Rakyat)

## 參考書
* 

## 參考

## 延伸閱讀
* 沙巴州: Administrative Divisions Ordinance – Sabah Cap. 167 (PDF) of 1 November 1954; last amended on 16 September 1963, as amended in August 2010; Accessed on 3 November 2017
資助學校

**資助學校**，又叫**津貼學校**，係接受政府資助（津貼）嘅私營學校，相比起完全自資嘅私立學校，會受到更多政府嘅規管。
自戀

**自戀**（；）係一種性格特質，係黑暗三角特質嘅其中一個。自戀程度高嘅人極之在意自己嘅樣同埋滿足自己嘅需要，呢啲噉嘅人好多時都好睇重想喺社交情境當中佔有優勢嘅地位，所以會想喺其他人面前建立一個理想嘅形象（所以會在意自己嘅樣），會做反社會行為（例如踩低其他人令自己望落勁啲），不過做起反社會行為上嚟唔會做得好出樣（唔想身邊嘅人對自己印象太過唔好）。
## 睇埋
*納西瑟斯
*黑暗三角特質
*串
*自豪
*達卡效應
*自我肯定

## 攷
組合博弈論

**組合博弈論**（英文：**combinatorial game theory**，**CGT**）係博弈論嘅一門，研究有完全資訊之下嘅序貫博弈。
報復性罷免

喺台灣，近年有一啲泛綠人士，因為某啲原因而遭到一啲唔支持佢哋嘅人根據《公職人員選舉罷免法》針對，發起罷免程序。好多時候呢啲罷免案都得到國民黨嘅支持，而部分泛綠陣營嘅人士就形容呢啲罷免案係**報復性罷免**。

## 背後動機
有民進黨人士認為，國民黨持續透過報復性罷免激化政治對立。而喺黃捷罷免案入面，有人用黃捷聲援香港民眾違反未經香港人同意由北京等方面要求訂立嘅《香港國安法》為理由，用北京嘅標準審查台灣民意代表嘅言論，顯示罷免黃捷嘅理由牽強荒謬。

另外，東海大學政治學系教授沈有忠亦曾經發表文章，話呢啲針對泛綠陣營嘅罷免案，好大程度係因為泛藍同韓國瑜嘅支持者，喺韓國瑜遭到罷免後而發起，做法突顯台灣政黨惡鬥同埋排名制度嘅漏洞。佢又話，針對王浩宇嘅罷免案係同王浩宇嘅爭議言論有關，而針對韓國瑜嘅，主要係因為佢放棄市政。

身為罷韓四君子、台灣基進新聞部主任嘅張博洋喺2021年嘅時候曾經就話，從王浩宇、黃捷到陳柏惟等罷免案，其實係國民黨針對細黨嘅狩獵、狙擊行動，久而久之呢啲選區嘅多元聲音就會被扼殺，咁樣絕對唔係市民之福。

## 被部分意見視為報復性罷免案嘅例子

* 2021年桃園市第七選舉區市議員王浩宇罷免案
* 2021年高雄市第九選舉區市議員黃捷罷免案
* 2021年臺中市第二選舉區立法委員陳柏惟罷免案
*2022年林昶佐罷免案

## 外間評論

* 《自由時報》喺陳柏惟罷免案被通過之後，形容陳柏惟係因為鮮明對抗中共嘅立場成為藍營同親中勢力嘅眼中釘，而罷免案嘅機制已經成為中共對台灣進行統戰嘅手段。

## 參考
The Carpenters

**The Carpenters**係一支美國搖滾樂隊，1969年由理察卡彭達（Richard Carpenter）同埋卡倫卡彭達（Karen Carpenter）兩兄妹組成。樂隊對其他音樂類型都有唔同嘅影響，比如話Soft同Rockmusic。*Yesterday Once More*係樂隊最有代表性嘅歌曲之一。

1983年卡倫卡彭達因為厭食症導致心衰竭而死，之後理察卡彭達有作過個人發展。

## 出面網頁
* 官方網站
王浩宇罷免案

**桃園市議會第二屆第七選舉區議員王浩宇罷免案**，又叫**罷王案**，係第二屆桃園市議員王浩宇（民主進步黨籍）被該區選民、公益傳播基金會執行長唐平榮根據《公職人員選舉罷免法》程序提起嘅罷免案。

投票喺2021年1月16號進行，總共有92,226人投票。最終結果係同意票84,582票，不同意票7,128票，投票率28.14%。由於有效同意票數多過不同意票數，而且達到中壢區選舉人總數嘅四分之一以上（81,940），因此罷免成功，王浩宇喺1月22號被解職，4年內不得再參選桃園市議員，係台灣史上首位被通過罷免嘅直轄市議員。

## 參考
腌篤鮮

**腌篤鮮**（「腌」讀做「閹」），又寫做**醃篤鮮**，係一味上海菜，將筍、鹹肉、鮮豬肉同埋百頁結放落砂鍋度煮湯。
## 睇埋
*砂鍋雲吞雞
奇蹟的燒肉店

《**奇蹟的燒肉店**》（、）係2020年上畫嘅日本電影，由EXILE嘅成員NAOTO、土屋太鳳、石黑賢、松尾諭、寺脇康文、白龍及涼主演，寺門JIMON執導。

## 演員一覽
* EXILE NAOTO 飾 佐藤良人（少年期：齊藤汰鷹）
* 土屋太鳳 飾 竹中靜香
* 石黑賢 飾 新生英二
* 松尾諭 飾 古山達也
* 寺脇康文 飾 山田智洋
* 白龍 飾 瀧澤二郎
* 東千鶴 飾 瀧澤小百合
* 矢柴俊博 飾 西田貴博
* 筧美和子 飾 的場涼子
* 大泉洋 飾 尾崎實（特別演出）
* 大和田伸也 飾 豐川忠義
* 龍雷太 飾 石原雄司
* 涼 飾 佐藤安江

## 出面網頁
*
陳柏惟

**陳柏惟**（，），中華民國政治人物，支持台灣獨立，喺高雄市出世，而家住喺臺中市。佢阿爸係澎湖人，而阿媽就係外省人，陳喺國立高雄大學資訊管理學系畢業。佢喺2020年上任第10屆立法委員（臺中市第二選舉區），亦係台灣基進首位立法委員，但喺2021年被罷免。

## 政途
陳柏惟喺2018年參選高雄市三民區市議員，但未能當選。

佢喺2020年參加立法委員選舉，並擊敗尋求連任嘅臺中市第二選區立委顏寬恒。但佢喺2021年初成為咗國民黨支持者嘅罷免對象，罷免公投喺10月23號進行。呢次罷免案被部分媒體視為前高雄市長韓國瑜喺2020年被罷免後，韓國瑜同國民黨一啲支持者發起嘅報復性罷免案之一。最後佢被通過罷免，台灣基進喺立法院冇嗮議席。不過喺跟住嘅補選，陳柏惟支持嘅民進黨籍候選人林靜儀又成功當選。

## 參考
序列化

**序列化**（英文：**serialization**）喺資訊科技上係指將一個數據結構或者物件轉化成一個可以儲起嘅格式，等呢啲數據可以傳去第度而且收數據嗰方可以重新砌返啲數據出嚟。

做序列化可能嘅用意包括係想將啲數據傳去數據庫嗰度，例如行為分析上就成日會將自己嘅軟件設計成曉將描述用家行為嘅數據傳返去間企業嘅數據庫嗰度。
## 睇埋
*數據類型
*數據庫
## 攷
校園生活村

**校園生活村**（Campus Living Villages ，CLV）係一間以商營學生宿舍為業務嘅公司，喺2003年成立，總部位於澳洲雪梨，喺澳洲、紐西蘭、美國同英國都有業務。

## 參考
雲門山 (韶關)

**雲門山**（）係中國廣東韶關嘅一座山同旅遊景點，喺乳源乳城鎮北邊，縣城東北邊5.6km嘅位。家下亦係中華人民共和國AAAAA級旅遊景區之一。

間嘢主要以「雲門禪宗文化」同埋「過山瑤民族風情文化」做特色，發展成以生態觀光、主題演藝、親子遊樂、禪修度假、主題街區等特色體驗，亦係高山峽谷瑤家源嘅旅遊勝地。其中，度假區入面嘅森林植被覆蓋率達到89.3%；主峰秀頂峰位於公園西北角，海拔1215米。 

雲門山亦係乳源八景之一，有「**秀頂奇雲**」嘅名。

## 景區

### 牌坊
山腳近售票處一景。屬大理石仿古建築，闊19.5m，淨高13.6m，2015年6月起好。附近嘅廣場都係大理石風格，其中牌坊正面寫嘅係「雲門山」三字，而反面寫嘅係「歡喜地」三字。
### 孔雀迷宮樂園
園區入口處一景，佔地卅幾畝，有四百幾隻孔雀響度。入面專門搞以孔雀為主嘅題材宣傳嘢，重可以睇同兔、天鵝、泥鰍同荷蘭豬。喺遊樂場入面重有個迷宮玩。
### 海洋公園
園區入口處近大門一景，有500幾種海洋生物響度。佢有海洋生物觀賞館、熱帶雨林館、水母科普館、全透明海底觀光隧道響度。亦係園區內有展覽、觀賞、科普喺埋一齊嘅主題公園。
### 民俗文化蠟像館
園區入口處近大門一景。入面講同瑤族有關嘅生活及西京古道嘅歷史，重講埋歷史同現代明日、影視角色。規模有啲似杜莎夫人蠟像館。
### 機動樂園
園區入口處近大門一景，有17組遊樂項目。主要俾大人細路有關嘅親子娛樂、釋放壓力嘅地方。
### 水上樂園
園區入口處一景。以加勒比風格嘅水上樂園為主，入面有遮陽棚、重有大浪池、大喇叭、兒童玩水池、滑梯等多種水上項目。
### 冰雪樂園
園區半路一景。入面主要搞以冬天落雪時嘅冰雪奇景。
### 客運索道

入口處一景。全長800m，主要連接山腳嘅赴瑤坪同半山嘅祥雲樓。
### 祥雲樓

半山腰一景。屬塔式仿古建築，高18.55m。喺塔頂可以望到晒成個乳源縣城個樣。
### 玻璃橋
半山腰一景。全長316m，垂直高度達168m。橋體闊2.8m，吊掛喺景區嘅望君台兩邊，兩邊係崖，中間係峽谷。天晴時行上去好似「人喺空中行，景喺腳底游」嘅感覺。
### 雲山秀頂、雲上飛瀑
雲山秀頂係半山腰一景兼雲上飛瀑最高之地，有80m長嘅玻璃觀景平台，可以睇晒成個雲門山嘅景。瀑布落差達到168m，入面有三部透明觀光𨋢。係少有嘅瀑布同觀光𨋢組合遊玩嘅體驗項目。

佢亦係世界上最高同最大嘅𨋢觀景瀑布。相當於「拔地通天之勢而擎天捧日之姿」企喺雲門地面上。

### 祥雲賜福
山下一景。由祥雲、如意、仙桃同玉帶、「福」字組成嘅畫風。話明吉祥幸運、萬事如意、長壽安康、福祿綿綿、冚唪唥嘅祥瑞齊聚都納入福袋而贈畀君噉解。

### 慈悲泉瀑布
半山腰一景。闊25m，落差40m。瀑布從山腰一邊嘅石罅傾瀉落嚟，似珍珠咁閃㖫。
### 龍王潭、妙筆生花
### 龍王寨、雲瑤崗、桂坑寨、石牛寨、赴瑤坪

半山山腳一景，專門表演同瑤族有關啲山歌、娶老公老婆嘅環節。

## 表演活動
呢個景區有日游同夜遊表演活動。日遊以瑤族嘅村寨為主，夜遊主要以龍境為主。佢家燈光騷係中國大陸第一間以龍做主題嘅景區情景式夜遊燈光，入面以3D全息投影嘅水幕同瀑布頂嘅燈光騷為主。亦係雲門山景區出咗1.2億文，拎咗原始森林同高山峽谷、瀑布、湖泊等自然資源嚟搞。

## 飛同開放時間、注意事項
;開放時間
*場內：每日08:30～17:30
*光影騷：每日18:00～21:30
;飛
*全票：CNY￥98
*學生票（要有學生證）：CNY￥88
*細路（1.3m≤身高＜1.5m）：半票
*年紀≥65（要有相關證件）／細路（身高＜1.3m）／士兵、軍官（要有軍官證）／導遊（要有導遊證）／記者（要有記者證）／攝影協會（要有指定攝影協會機構證明）／低保救助對象（要有低收入證明）／傷殘人士（要有殘疾證）：免費
*停車方面：
*:旅遊大巴或中巴：￥20／次（連續停超過半個鐘）
*:細車：￥10／次（連續停超過半個鐘）
*:摩托車、三轆車：免費
*:執行任務嘅特種車（包括白車）、市政維修車、救災搶險車、殯葬（黑車）、行政辦公時間嚟景區內檢查指導嘅工作車：免費
### 注意事項
;入場
#每位成年人最多淨畀帶一位身高＜1.3m嘅細路入場
#＞65歲嘅老坑必須要有成年人陪同
#飛一旦賣出，冇得退換。
#賣出嘅飛唔採取記名或掛失嘅制度，一旦唔見或整爛，冇得補返。
#入場門飛淨限當日賣嘅入場有效。若果當日需要二次入園，必須要重新買飛。
#除免票對象外，淨限一人一飛入場。
#大門飛同園內嘅附加遊玩項目（唔理係山上定山底）、園區遊覽車、纜車唔互通，若果需要遊玩附加項目或搭園內交通工具，必須要另外畀錢或入場時買套票。
#機動遊樂及水上樂園項目以實際開放時間為準。若果因維護或天氣原因而停開，公園會有另外解決方案。
;玻璃平台等高空項目
#除空中鋼線、空中單車、空中鞦韆項目外，入場時必須要着景區內提供嘅專用鞋套。離開景區時必須要除低專用鞋套，唔畀親自帶走。
#凡係心臟病、高血壓、恐高症、腦出血、醉酒、精神病、大肚婆及其它唔啱玩爬山嘅遊客，唔畀入去玻璃平台。
#既唔畀帶無人機、易燃易爆等有毒危險物品、尖嘢、錐入場，又唔畀著高踭鞋、金屬釘鞋、亦唔畀帶士的（包括自拍神棍）、坐輪椅入場。
#禁止發生擠逼、推撞、追逐打鬧、跳高、掟垃圾行為。
#禁止利用硬嘢劃玻璃或揼玻璃、挨或攀爬欄杆行為。
#項目有最多人數入場限制。一達到承載人數上限時，景區工作人員會採取閂閘門措施嚟分批遊覽，屆時嚴禁強行沖卡。
#玻璃橋項目唔畀倒流（包括逆行）或停留。
#若果半佬遇到突發惡劣天氣或惡性事件，請保持冷靜兼聽從工作人員指揮，有序撤離到安全地帶。
;停車
任何車輛喺停車後未夠半個鐘，唔使畀錢。

## 連出去

* 雲門山自然風景區 永安旅遊
* 雲門山自然風景區 Trip.com
* 雲門山風景區 ezTravel易遊網


類:韶關旅遊景點
公司理財

**公司理財**（**corporate finance**）係金融學嘅一門，幫手處理一間公司嘅金融事務，例如係間公司嘅資金來源同埋係「管理者點樣令間公司對股東嚟講有價值啲」等嘅事務。
語言一覽按總使用人口排

篇文係一份用人口排嘅語言一覽。好難定義邊一啲係語言，而嘸係方言。似漢語、阿拉伯文啲噉嘅概念，涵蓋有複數隻冇互通得嘅變體，係噉佢哋噻時捱當作係單一語言，但噻時又得睇作係語族。掉轉頭，口語語域層面嘅印地文同烏都文幾乎係完全互通得嘅，而且有時又得分類成一種語言，叫做印度斯坦文，而嘸係似份表當中噉着分成兩門語言。因為冇可能設計出一套所有埞都一致嘅語言標準來區分出啲喺方言連續體中嘅語言，所以類似啲噉嘅排名要謹慎啲睇。 

其次，冇單一標準講得清，一個人要有幾多知識喺某種語言上，先計做係門語言嘅第二語言使用者。譬如，英語大約有 4 億嘅母語使用者；但都可以講有多至廿億嘅使用者，睇揀乜嘢標準。 

另外，獲知信得過嘅使用人數都有困難，種人數會出於人口變化同埋語言轉變啲原因而隨時間變化。喺某啲埞，就冇一啲信得過嘅人口普查數據：佢一嘸係最新、又或者項人口普查可能冇記錄到口語、抑或係記錄得好含糊。噻時，使用民族語言嘅人數會着誇大，出於政治嘅原因；或者少數語言嘅使用人數着低估都有可能，因爲一啲對國家語言嘅偏好。 

## 語言按人口排

### ''民族志''（2022 年，第 25 版）
下表列出喺2022年版嘅 *[[Ethnologue]]* 入面顯示，擁有超過4000萬使用者嘅語言。啲欄目着 *Ethnologue* 識別為宏語言嘅（例如阿拉伯文、波斯文、馬來話、普什圖文、漢語）就嘸喺本節列出，但會列出啲宏語言包有嘅語言。

## 睇埋
* 通用語
* Lists of languages
* 各話人口一覽
* List of languages by the number of countries in which they are recognized as an official language
* Number of languages by country
* World language
* Languages used on the Internet

## 註

## 考

## 連出去
* Ranked: The 100 Most Spoken Languages Around the World, Visual Capitalist
Singapore Be Steady!

《**Singapore Be Steady!**》係星加坡政府喺2020年3月就武漢肺炎疫情推出嘅星式英文歌曲，由葛米星主唱，並且以佢喺處境喜劇《鬼馬家族》嘅經典角色Phua Chu Kang（潘厝港）喺音樂錄影片入面亮相，推出至今喺YouTube有超過160萬點擊率。歌詞講述即使環境嘅改變，新加坡人仍然要鎮定，保持環境乾淨同健康，並且唔好亂咁相信網上嘅假留言或者『驚輸』而買過量防疫用品。

## 參考


## 出面網頁
*
數據庫搜尋器

**數據庫搜尋器**（**database search engine**）係指俾人攞嚟喺一個數據庫搵資料用嘅搜尋器。
改名習慣 (編程)

**改名習慣**（**naming convention**）喺編程上係指幫變數等嘅嘢改名嗰陣嘅一啲習慣。例如喺 C# 當中就有唔少人興喺 `private` 嘅變數嘅名前面加個 `_`，即係嗌呢啲變數做 `_name1`、`_string1` 呀噉。
2021年度香港行政長官施政報告

《**2021年度香港行政長官施政報告**》係第五屆香港行政長官林鄭月娥發表嘅第五份施政報告，喺2021年10月6號發表，主題係「齊心同行 開創未來」。報告沿用天藍色做封面。

## 內容摘要
### 完善「一國兩制」實踐
*落實《基本法》第二十三條嘅本地立法工作，去維護國家安全
*加強反恐準備同應對能力
*加強學校、社會同公務員嘅《憲法》、《基本法》同《香港國安法》公眾教育
*推展宣誓安排至更多公職人員
*嚴格跟住經完善嘅選舉制度，喺公平、公開同誠實嘅情況下去搞第七屆立法會選舉同第六屆行政長官選舉

### 提升管治效能
*檢討政策局架構，去應付新挑戰
*檢討依家公務員高層職位嘅選拔同聘任機制，確保「能者居之」
*設立專員職位，專責提供政策指引同全面統籌
*率先公布40項立法建議，方便公眾早日討論
*更加有效發放政府訊息

### 房屋同土地
*為確保適當嘅時候提供未來十年330,000個公營房屋單位，喺切實可行範圍內盡量提前落成後五年期（2027-28至2031-32年度）嘅項目
*嚴謹審視城市規劃、環境影響評估同其他法定要求，去進一步精簡發展流程
*將過渡性房屋單位嘅供應量由15,000個加到20,000個、同合資格輪候公屋申請人提供有時限現金津貼，同埋就「劏房」實施租務管制
*推展《北部都會區發展策略》，將香港北部改造到活力十足同有吸引力嘅地區，為房屋、科技發展同其他產業提供更多土地
*加快龍鼓灘（包括重新規劃屯門西）同馬料水嘅近岸填海計劃
*檢視「綠化地帶」，去物色有潛力可發展土地
*制訂建議，同改善祖堂管理，釋放祖堂地嘅發展潛力
*重建房屋委員會轄下嘅西環邨及馬頭圍邨，同埋喺市區重建局（市建局）嘅配合下，推動平民屋宇有限公司嘅大坑西邨重建計劃
*將適用喺重建工廈嘅「標準金額」補價評估模式擴展到新發展區嘅換地個案

### 經濟新動力
*改善上市機制、擴展離岸人民幣業務，同埋發展綠色同可持續金融業
*建設「智慧港口」、發展高增值物流同海運業務，同埋加強與大灣區內外嘅連繫
*通過「商業數據通」，方便中小企向銀行融資
*吸引出名爭議解決機構喺香港法律樞紐落戶
*憑住近年嘅成就，通過提供更多土地同基建設施、推動研發、投資科技、進行再工業化同支援大學科研，建立完整嘅創科生態圈
*推展「機場城市」發展同喺航空業上加強同珠海合作
*更新版權制度去配合數碼環境
*發展世界級文化設施同建立多元文化環境
*未來幾年平均每年投資1,000億元喺基礎設施建設

### 建設宜居城市
*成立氣候變化與碳中和辦公室，協調《香港氣候行動藍圖2050》訂嘅工作
*為有效實施都市固體廢物收費去做籌備，包括由環境保護署接管食物環境衞生署管理垃圾收集服務
*引入新嘅塑膠飲料容器生產者責任計劃同管制即棄塑膠餐具
*加快油麻地同旺角嘅巿區更新工作，並由市建局喺荃灣和深水埗區展開地區規劃研究
*研究降低《土地（為重新發展而強制售賣）條例》（俗稱強拍條例）嘅強拍門檻，去加快舊樓重建
*由2021年年底至2022年年中喺灣仔同銅鑼灣開放三段新海濱長廊，並喺2022年完成首段喺啟德前跑道區嘅海濱長廊
*興建香港體育學院嘅新設施，並同香港賽馬會慈善信託基金一齊斥資設立3億元嘅基金，去提升運動員表現

### 改善民生
*合併普通同高額長者生活津貼，向合資格長者畀更多支援
*喺黃大仙、屯門、南區、元朗同荃灣設立地區康健中心，亦喺其餘11區設立「地區康健站」，同埋為基層醫療健康服務制訂可持續發展藍圖
*探討允許中醫師指示病人接受診斷成像檢測（例如X光）同化驗檢查
*修訂有關法例，允許病人免醫生轉介而直接接受醫療專業人員（包括物理治療師同職業治療師）嘅服務，同埋推展強制性持續專業進修同發展
*推展有關強制舉報虐兒個案嘅立法工作
*將到校學前康復服務嘅名額由9,000個進一步加到10,000個，去做到有需要兒童「零輪候」嘅目標
*同立法會提交相關條例草案，取消強制性公積金制度下嘅「對沖」安排

### 培育人才同青年發展
*將優秀人才入境計劃嘅年度配額倍加到4,000個
*喺香港人才清單新增專業，並擴闊原有專業嘅領域，去吸納高質素人才
*將研究配對補助金計劃延長兩年，去支持高等教育界嘅研究工作
*加強國民教育同價值觀教育，並由教育局負責監察
*邀請青年發展委員會研究推出新資助計劃，去培育青年嘅正向思維

### 重組政府架構
*設立文化體育及旅遊局
*將運輸及房屋局分拆做運輸局同房屋局
*將創新及科技局擴大做創新科技及工業局
*重組民政事務局做青年及地區事務局

## 睇埋
* 香港施政報告

## 參考

## 出面網頁
*行政長官2021年施政報告
*行政長官2021年演辭全文
*行政長官2021年施政報告 附篇

類:2021年香港政治
海北海南道

**海北海南道**係元朝至元十七年（1280年）設嘅，屬湖廣等處行中書省，由海北海南道宣慰司管，治所喺雷州路（而今嘅廣東雷州市）海康縣。轄境相當於而今廣東茂名又再西過啲埞、海南、撈廣西欽北防（除開由南寧劃入噶上思；即欽廉地區）啲埞。隻道喺元末捱廢丟。

## 下轄路縣
* 雷州路：海康（治所）、徐聞、遂溪
* 化州路：石龍（治所）、吳川、石城
* 高州路：電白（治所）、茂名、信宜
* 欽州路：安遠（治所）、靈山
* 廉州路：合浦（治所）、石康
* 瓊州路，後尾改成乾寧安撫司：瓊山（治所）、澄邁、臨高、文昌、樂會、會同、定安
*海南三軍：
** 南寧軍：宜倫（治所）、昌化、感恩
** 萬安軍：萬安（治所）、陵水
** 吉陽軍：寧遠（治所）
改名習慣

**改名習慣**（**naming convention**）泛指幫啲嘢改名嗰陣嘅法則或者習慣。出名嘅例子有生物學上嘅學名噉，又或者編程嘅改名習慣。
雲門山

**雲門山**可以係：
;
* 雲門山 (韶關)：喺廣東韶關乳源。
* 雲門山大覺禪寺：簡稱**雲門寺**，廣東雲門山一景區，喺廣東韶關乳源。
* 雲門山 (濰坊)：喺山東濰坊青州。
;
* （）：慶尚北道慶道郡一山。
皮膚電活動

**皮膚電活動**（）係指人嘅皮膚嘅電相關特性嘅變化。

生理學上嘅研究發現，皮膚喺一個人有強烈嘅情緒反應嗰陣，電導會明顯上升（而冇情緒反應就唔會有呢種變化），所以喺心理學研究上，皮膚電導（skin conductance）成日俾人攞嚟幫手量度情緒。
## 睇埋
*情緒
*情緒科學
*腦電
## 攷
香港親中派同政府遭受報應嘅觀點

由2014年雨遮革命開始，香港社會兩極化，由於親中建制派同香港政府公務員（特別係香港警察）嘅行徑遭受極大爭議（例如執法期間打人、亂咁攻擊政見唔同嘅人），所以面對一啲關於嘅佢地不幸新聞嘅時候，有一啲非建制派（由泛民主派、抗爭派、香港本土派、修憲派、自決派組成）聲音就會認為佢哋遭受報應，歡迎事件嘅發生。

## 非建制派認為佢哋應該遭受報應嘅例子同原因
### 香港警察遭受報應嘅例子同原因

喺香港修例風波期間，香港警察嘅表現備受批評，好多香港人甚至係國際社會嘅聲音都話佢哋濫用暴力執法或者以言入罪亂咁拉市民。有喺前線執法嘅警察甚至公開政府示威者做曱甴；甚至有喺公眾活動本應負責維持秩序嘅警員，喺冇人挑釁嘅情況下喝啲市民「行快啲啦曱甴」，又喺示威現場表示要開香檳慶祝一啲示威者喺示威入面不幸喪生。

因此，喺一啲新聞廣泛報導有警察面對不幸事件嘅時候，有啲網民會慶祝事件。例如，喺武漢肺炎疫情初期有警察感染武冠肺、林婉儀墮海案入面，就有啲網民慶祝事件，有啲觀點亦講到明，話係佢哋亂咁噴催淚彈同拉人所引起嘅報應。

其他例子包括：

* 喺2024年7月，一名48歲，駐守長沙灣警署嘅男警長喺泰國芭堤雅旅遊嘅時候遇意外死亡，意外發生之前佢啱啱就係一個人去廟宇拜神，之後有網民就發現佢曾經有份喺反送中運動期間拘捕爭取民主嘅示威者，跟住就有一啲連登討論區嘅網民對事件進行揶揄。

### 香港親中派遭受報應嘅例子同原因

* 喺2020年底，激進親中派成員李偲嫣因為感染武漢肺炎離世，好多網民都訴諸於佢私德有嚴重爭議同埋過份針對唔同政見嘅人，然後對佢嘅死大事慶祝。其中網絡創作人晴天林就二次創作咗張學友嘅《每天愛你多一些》，新曲《這天送你私煙姐》歌詞入面，就講到李偲嫣不得善終係因為『因果催運』。
* 喺2021年初，北京政府喺未經香港人同意或諮詢嘅情況下，強行通過《香港國家安全法》，去到10月初，被委任為《香港國安法》指定法官同埋處理民主派初選案等針對民主派政治檢控嘅蘇惠德被廣泛報導心臟有事，要入瑪麗醫院深切治療部接受治療，有一啲唔鍾意佢嘅非建制派（泛民、本土、修憲派）網上聲音，例如YouTube頻道《港燦會館》嘅齊阿哥，以及黃絲帶時事評論員黃世澤就形容，事件係蘇惠德遭受報應。

## 親中派同香港政府嘅回應

* 經民聯立法會議員梁美芬喺林婉儀墮海案入面，批評並且要求追究高登音樂台。保安局局長鄧炳強，民建聯立法會議員何俊賢同埋警察隊員佐級協會（警察散仔會）主席林志偉亦有譴責網民。

## 睇埋
* 惡報

## 參考
雲門山索道

係中國廣東韶關一觀光索道，2017年10月1號全線開通，喺乳源嘅雲門山景區入面，祥雲梯東北邊隔籬。

索道行駛方向係靠左行，經過地勢險峻之地，局部傾斜達35°，既似條彩虹飛渡天上人間，又似條巨龍係山上穿雲而過。

## 山頂站位·山底站位
*山底站位：雲門山牌坊同赴瑤坪之間
*山頂站位：祥雲樓隔籬

## 性質
*索道長度：800m
*高差：328m
*運行速度：1～2 m/s
*單程執行時間：12分鐘

## 票價
*上山：￥60
*落山：￥50
*雙程：￥90

## 攷

類:韶關吊車
類:乳源
類:雲門山生態區
Kakao娛樂

**Kakao娛樂**（，），係南韓嘅一間跨娛樂、大眾傳媒同出版業務嘅公司，2021年成立。係Kakao嘅子公司，由原先Kakao旗下兩間子公司同Kakao M合併後成立。旗下係有由webtoon到K-pop、韓劇、電影等一系列內容應用嘅產業鏈。

## 業務
Kakao喺南韓本土有專營小說、漫畫嘅在線平台Kakao Page同Daum webtoon兩個平台。

## 市場拓展
### 東亞
#### 台灣
Kakao Page喺2021年6月9號進入咗台灣市場，台灣版名係「KAKAO WEBTOON」，在線服務淨係提供漫畫。

#### 中國大陸
Kakao嘅在線漫畫業務打入去中國大陸市場嘅時候，就同騰訊成立咗合資公司，由Kakao負責提供內容，騰訊就負責流通同行銷。合資公司旗下嘅網路漫畫平台「PODO 漫畫」（PODO Manhua）喺2021年9月27號正式上線。
## 爭議
### 合作平台嘅言論審查

據報PODO Manhua上線後，Kakao Page向啲合作製作商發出咗一份「自我審查指南」，提醒啲合作商製作啲內容係要避免一啲同中國大陸相關嘅敏感議題，間接可能限制咗內容製作自由，引起咗南韓網民嘅關注同討論，仲有網民係發起咗抵制運動。據南韓三大報章之一嘅《南韓日報》報導，同Kakao合作內容製作公司「CP 公司」收到咗呢份指南，入邊提到咗創作者需喺PODO Manhua上架自己嘅作品前，先自我審查過往係咪試過喺個人社群帳號（SNS）度有發表過牽涉中國大陸嘅負面言論或行為，如果有就必須刪除咁。Kakao娛樂就解釋話，因為中國大陸度係加強咗管制文創市場，試過有作品被迫刪除，所以就提供咗呢份指南供合作商參考，以確保唔會對作者產生負面嘅影響，同時強調未有中國人士參與指南嘅審查，指南亦唔係正式嘅大陸官方或機構文件。

## 註

## 參考
南韓娛樂公司一覽

南韓嘅K-POP流行曲產業，係由1990年代開始興盛起身，去到咗2000年代之後，因隨韓流風靡全亞洲乃至係全世界，出現咗唔少嘅南韓經紀娛樂唱碟公司。

## 大型娛樂公司（集團）

## 中小型娛樂公司
祥雲樓

**祥雲樓**（）係中國廣東韶關一景點同塔樓，亦係五代十國時期嘅建築，喺乳源雲門山景區西北邊嘅慈悲峰頂，懸崖邊近吊車站（祥雲樓站）上邊隔籬。

佢亦係雲門山自然風景區入面，有祥瑞、慈悲同禪意喺埋一齊嘅標誌性塔樓。喺塔頂重可以望到晒成個乳源縣城中心。

## 故仔
相傳五代十國時期，文偃祖師行遍天下名山，睇到雲門山有好多雲，似仙境。由於慈悲峯成日有紫氣落嚟，結果揀中呢個地方嚟起梵宇。後嚟詩人寫咗首噉嘅詩：

## 結構
* 高度：18.55m
* 樓層：3層樓
* 佔地面積：112.8㎡
* 建築面積：959.1㎡

## 出面網頁
* 韶关抖音最火的地方 | 原以为它是抖音网红景点，没想到颇具内涵，还是佛教徒心中的福地

類:廣東嘅塔
類:韶關古蹟
類:乳源
類:雲門山生態區
雲門村

**雲門村**（）係中國廣東韶關一行政村，喺乳源乳城鎮北邊，北靠窩子村；西靠范屋村；東靠壩貝村；南靠馬屋嶺。

佢既係乳源嘅美麗鄉村之一，又係乳源嘅農禪文化核心體驗區。尤其係附近嘅雲門山、雲門寺、過山瑤古村非常之出名。

## 攷
* 雲門村 博雅地名

類:乳源行政村
過山瑤古村

係中國廣東韶關嘅古村落，喺乳源乳城鎮雲門村近250省道同965鄉道嘅交界北邊。個村亦係廣東瑤族一行政村，屬下嘅過山瑤亦係中國四大瑤族支系之一。

個村佔地約50畝，跟住成條雲門山嘅峽谷嚟搞，全長約3.4km。村落高差約130m，成個古村包括咗赴瑤坪、大塘寨、石牛寨、桂坑寨、雲瑤崗、龍王寨等六個特色村寨，入面專門搞長鼓舞、竹杠舞、敲鼓、頂杠、吹牛角、唱山歌同服飾風情表演。入面重有瑤繡、瑤家美食、水磨豆腐豆漿、瑤族醫藥等土法同非遺展示啲嘢。

## 相

## 睇埋
* 過山瑤
* 雲門山 (韶關)

## 攷

* 過山瑤 曉茵萬事通
* 过山瑶古村落有關啲相

類:韶關文化
類:韶關地理
類:乳源自然村
類:雲門山生態區
類:韶關旅遊景點
類:嶺南風格嘅建築物
顏炳壽

**顏炳壽**（，）係馬來西亞政治人，馬華公會黨員。現任馬華居鑾區會主席。佢也曾任青年及體育部副部長、馬華副總會長。喺2018年第14屆馬來西亞下議院選舉中，佢因競選宣傳睇板印有居鑾中華中學校徽引起激烈批評，最終也敗畀咗嚟自民主行動黨嘅黃書琪。同年11月4號嘅競選馬華總會長黨選佢以123票敗畀得票327張嘅亞依淡國會議員魏家祥。

## 競選睇板印校徽校訓惹議
2018年4月29號朝早約11嘅時候，任職居鑾中華中學那一名老師喺Facebook針對馬華居鑾國客席候選人顏炳壽一張印有鑾中校徽嘅競選宣傳看板，發表一篇「嚴正抗議」為標題嘅貼文，希望顏炳壽同其團隊冇利用鑾中名義宣傳，並呼籲候選人自重。要貼文畀轉載至社交媒體群組後，惹網民熱議，大多數網民皆譴責政治人物唔應利用學校進行宣傳。要宣傳看板喺惹咗爭議後快手遭拆下，從掛上到拆除前後唔到8個鐘。顏炳壽於當日下晝3時透過個人Facebook專頁返應該單嘢時強調，本身一直以來身為鑾中生為榮，過去都曾經通過短片，等多啲人知道母校培育人，但針對此次宣傳看板引發嘅爭議同埋人身攻擊表示遺憾。

此外，鑾中董事會於當日下晝3時緊急召開新聞發布會，表達校方立場諗嚇強調校徽係一間學校嘅註冊標誌，未經允許唔可擅自攞用，呼籲各界請勿隨意採用學校標誌做出任何宣傳。

4月30號，顏炳壽喺馬華居鑾區會召開嘅新聞發布會上針對應該爭議事件向應該校董事會同校友鄭重甘表示歉意。佢表示，身為政治義工，就喺大選期間呢，對政治工作缺乏肯定嘅敏感度，未諗到就對母校帶嚟困擾，佢對鑾中董事會同校友表示歉意。

## 參考
原風佳

**原風佳**（，； ）係日本嘅藝人、模特兒。

大阪府出身，屬奧斯卡傳播。

## 來歷
生於大阪，兩歲移居東京。小學一年級時加入模特兒俱樂部，並喺NHK教育頻道嘅《躲貓貓！ 》節目中擔任第三代姐姐「佳佳」。

### 《躲貓貓！》中嘅情節
* 手指遊戲方面展示咗高技術嘅操作，喺活躍嘅「ピコピコふうか」中為點陣圖佳佳配音。 
* 2003年8月，喺NHK教育頻道50周年企劃節目《》同前任姐姐里奈同汪汪同時出演。 風佳說：「我有生以來第一次感到緊張。如果冇里奈，佳佳我想跌咗」。
* 最鍾意嘅歌係《げんきげんき!》同《ねこねこしゃんしゃん》。

## 出演作品

### 電視節目

* 《躲貓貓！》（第三代小姐姐「佳佳」，2003年4月7日－2007年3月30日）

### 電影

* 《狂武藏》（2020年，客串）

## 參攷
南水水庫

**南水水庫**（），又嗌**南水湖**（），古稱**洲頭水**（），係中國廣東韶關嘅水庫，喺乳源龍南鎮同東坪鎮。成個水庫似廊帶形走向，東靠坪乳公路同京珠北高速公路；南靠323國道（K400+120～K414+330標記位）嘅湯盆村；西靠258省道；北靠東坪鎮梯下村。佢既係成個韶關地區嘅緊要備用水之地，又係乳源八景之一，亦係廣東第三大水庫。

水庫喺1958年9月起，1969年2月13號起好兼開始儲水。形狀自西南向東北後轉向北，佔地面積6283.7公頃，其中附近嘅濕地面積約4010.2公頃，水庫容量有1,250,000,000m³。個樣比較湖光山色，入面有12個島，濕地資源比較多，種咗好多植被響度。從2013年開始，韶關地區喺每年秋季成日喺嗰度辦環南水湖嘅單車賽。

水庫兩邊所屬嘅聚居地都唔同。其中西邊以漢族居民為主，而東邊以瑤族居民為主。另外，西京古道亦經過呢個景區；廖芊芊主唱嘅歌——《南水湖之戀》嘅歌曲創作靈感亦出自呢個水庫。

## 有關
* 南水湖國家濕地公園
* 環南水湖單車公開賽
* 南水湖之戀

## 攷

類:韶關嘅水庫
類:乳源
躲貓貓！

《**躲貓貓！**》（），係NHK教育頻道播畀嬰幼兒（0-2歲）睇嘅兒童電視節目，由體操、歌、教育等構成。1996年4月1號開播。

中國大陸北廣傳媒「優優寶貝」數字電視頻道以《和寶寶在一起》之名播出佢嘅譯製版。樂視網引進嘅名為《躲貓貓！》。臺灣NHK世界台過去排表播出僅稱《幼兒節目》，而家譯做《遊戲捉迷藏》。

## 演員
* **汪汪**（，配音、表演：長）
** 5歲嘅大狗男仔。
* **烏糖**（，配音：間宮久留美）
** 嚟自音樂之國嘅精靈，頭上有兩個沙槌，開心嘅時候會左右搖。

### 女仔
* **加奈**（，演員：田原加奈子）
** 1996年4月1號-1999年4月2號登場嘅第一代姐姐。

* **里奈**（，演員：齊藤里奈）
** 1999年4月5號-2003年4月4號登場嘅第二代姐姐。

* **佳佳**（，演員：原風佳）
** 2003年4月7號-2007年3月30號登場嘅第三代姐姐。係一身精靈打扮嘅女仔。

* **小琴**（，演員：空閑琴美）
** 2007年4月2號-2011年3月25號登場嘅第四代姐姐。

* **小優**（，演員：杉山優奈）
** 2011年3月28號-2015年3月27號登場嘅第五代姐姐。

* **小雪**（，演員：大角雪）
** 2015年3月30號-2019年3月29號登場嘅第六代姐姐。

* **小春**（，演員：倉持春希）
** 2019年4月1號-2023年3月31號登場嘅第七代姐姐。

* **小櫻**（，演員：武石櫻華）
** 2023年4月3日登場嘅第八代姐姐。

## 註

## 出面網頁
*
*
金融科技

**金融科技**（，簡稱 ，）係指一啲用嚟提供金融服務嘅新科技。簡單嘅例子包括：傳統銀行透過智能電話嚟進行通訊、唔同投資、借錢、虛擬銀行等金融服務透過應用程式提供相關服務等。

近年嚟金融科技喺香港都越受重視。喺2016年，香港金融管理局成立咗金融科技促進嘅辦公室（Fintech Facilitation Office，簡稱 FFO），從而促進香港金融科技嘅發展。香港財經事務及庫務局喺每年都會同 InvestHK 同埋 FinTechHK 聯手舉行香港金融科技週（Hong Kong FinTech Week）。

## 唔同類型嘅金融科技

* 虛擬銀行
* 加密電子貨幣
** 加密貨幣交易所
** 加密貨幣金融卡

## 睇埋
*LASIC原則 - 一套唔少金融科技學者都用來做研究理論基礎，指出金融科技5個成功因素嘅原則

## 攷
金融經濟學

**金融經濟學**（英文：**financial economics**）係經濟學其中一個子領域，專門集中研究錢同相關嘅活動，包括研究利率同滙率之間嘅相關呀噉。
雲門山大覺禪寺

，簡稱**雲門寺**，係中國廣東韶關嘅古蹟兼佛教寺院，喺乳源乳城鎮雲門村，350省道近老范屋嗰帶。乳源縣城東北邊4km嗰頭。佢既係中華人民共和國AAAA級景區之一，又係中國佛教五大禪宗——雲門宗嘅發祥地，亦係農禪並修嘅禪宗文化聖地。

間嘢喺五代十國時期起好，最先由雲門文偃禪師兼名僧虛雲禪師喺嗰座塔傳戒。入面有好多寶殿，重有神秘嘅虛雲紀念堂同埋舍利塔響度。佢曾經喺1943年重修過，1989年俾廣東省人民政府列佢做文物。

## 連出去
* 雲門寺 Trip.com
* 雲門寺 永安旅遊

## 出面網頁
* 

類:韶關寺院
類:韶關古蹟
類:乳源古蹟
類:韶關旅遊景點
西京古道

**西京古道**（），又嗌**西京路**（），係中國廣東韶關一古蹟，喺乳源大橋鎮入面。佢既係科學考察同教學嘅緊要場所，又係旅遊觀光同避暑度假聖地之一。家下佢係中華人民共和國嘅重點文物。

## 名
呢條古道因舊時由古京城（而家嘅陝西西安）通去嶺南嘅「高速公路」而改成噉嘅名。

## 簡況
舊時從英德浛光出發，經乳源縣城到湖南宜章，全程五百幾里。南宋間，因乳源搞成縣，原先從乳源北上宜章嘅路改成喺縣城西嘅大富橋上臘嶺過風門關，經過龍溪（而家嘅南水水庫）、均豐、白牛坪、出水巖（而家嘅樂昌雲巖鎮）、梅花、武陽司（而家係樂昌老坪石）等地，夾埋有160km到。據大清《韶州府志》話，佢係條開闢得比較早兼歷嚟就係乳源縣入面貫通南北嘅緊要道路。

有一部份古道因1958年9月到1969年2月13號開闢南水水庫而浸咗，家下淨得返梯雲嶺同埋猴子嶺夾埋總共約5km部份。佢有好幾個主要景觀，分別係古涼橋同涼亭、觀瀾書院、舊民宅等。

## 註同攷
;註

;攷

類:韶關古蹟
類:乳源古蹟
類:韶關旅遊景點
水上樂園

**水上樂園**係一種以水上為主題嘅遊樂園。

## 設施
### 滑水梯

分外露式同封閉式兩種。外露式可以睇到外面景觀，而封閉式就係一條粗水管，好似隧道噉。

### 人造浪池
造浪池有人造浪。

### 漂流河
漂流河以一鼓水流，畀遊客喺水中漂流。
金融工程

**金融工程**（**financial engineering**）係指結合金融理論、工程學方法、數學工具同程式編寫嘅一個領域，簡單嘅例子有用電腦模擬建立能夠預測金融市場趨勢嘅數學模型，並且用呢種模型嚟作出金融上嘅決定。
機構投資者

**機構投資者**（）係指一啲結合一班人嘅錢（例如係一間公司代表緊佢哋班客）嚟做投資嘅組織。

## 睇埋
*投資公司
香港海洋公園水上樂園

**香港海洋公園水上樂園**（）係香港嘅臨海水上樂園，樂園設有五個主題區域，共有27個室內同戶外玩樂設施。水上樂園位於香港南區大樹灣，由香港海洋公園所擁有。水上樂園興建工程喺2014年展開，經多次宣佈延期落成之後，園方曾經表示推斷落成時間為2019年冬天，但因為工程問題再推遲至2021年開幕。2021年6月24號，園方公佈水上樂園嘅正式官方名為「**水上樂園**」（）。水上樂園嘅原址為海洋公園嘅集古村、雀鳥天堂、節慶活動用地同公園位於山上（而家稱為「高峰樂園」）部份嘅出入口，以上設施喺2011年開始關閉並陸續清拆以配合水上樂園嘅工程。新水上樂園喺2021年9月21號正式開幕。

原定全年365日閧放，但後來因為成本問題，每年會季節性休園，期間會進行保養工程，

2021年12月1號開始，水上樂園改為每個禮拜開放五日（逢禮拜三、四休園，公眾假期除外）直至另行通知。

## 收費
要注意海洋公園嘅入場費係唔包括水上樂園嘅入場費，調返轉都係一樣。

### 門票
水上樂園門票採用動態定價系統，售價將根據之後60日嘅季節性因素、禮拜六日或公眾假期、而變動價格。

*成人門票：HK$320-460
*小童門票：HK$225-280
*長者同合資格殘疾人士門票：HK$150

### 水上通行證
有啲玩樂設施可能要用30至90分鐘排隊，如果唔想排咁耐隊，可以另外加錢買快證，享用優先使用服務。水上通行證 - Lite，可以享用設施內自選最多4次嘅優先使用服務，水上通行證 - Pro，可以享用設施嘅無限次優先使用服務。

*水上通行證 - Lite：HK$213
*水上通行證 - Pro：HK$298

### 儲物櫃
三款儲物櫃提供按日收費嘅自助物品寄存服務，可以喺租用嗰日重覆開啟使用。

### 停車場車位
*禮拜一至五嘅非繁忙日子：每日HK$200
*禮拜六、日、公眾假期同繁忙日子：每日HK$250

## 主題區域
### 歡樂堡礁
神秘國度嘅探索之旅從「歡樂堡礁」臨海而建嘅廣闊區域開始。可以沿住海濱散步並享受海風迎送，或者立即投入刺激好玩嘅水上樂園之旅！抵達水上樂園廣場之後，會有嚮導送上熱烈歡迎，並準備一連串精彩體驗。由解構大自然嘅神秘密碼開始，就好似歡樂堡礁嘅符號一樣，逐步拆解呢個由「魚」同「草」結合而成嘅珊瑚歡樂世界！

### 躍動流域
將「歡樂」同「水」兩個符號合而為一，就係表達「躍動流域」裏愉快體驗嘅最佳方法。玩家可以挑戰各個令人血脈沸騰嘅滑梯裝置！旋風雙子梯同急轉雙子梯上感受旋轉急彎帶嚟嘅快感；八彩天梯上較量衝刺；享受神秘迷沖同急流漩渦帶嚟嘅震撼體驗！亦可以同朋友或屋企人坐上巨型橡皮筏，暢快噉漂流到迷失部落。

### 迷失部落
「迷失部落」嘅神秘符號由「人」同「山」組成，代表隱藏於神秘國度深處嘅失落文明。流水從四面八方湧進，為坃家嘅冒險之旅帶嚟更多樂趣。嚮導將教授大家衝浪嘅技術。亦可以喺天海灣嬉水，或者同細路喺威威水地帶度玩。更可以喺漂流探秘嘅「迷失部落」坐喺水泡上面漂浮，擴闊對神秘國度嘅認知。

### 冒險灣岸
就好似「冒險灣岸」嘅符號一樣，「冒險灣岸」係一個以「水」同「樹」所構成嘅神秘綠洲。能夠感受隱藏喺自然中嘅海洋力量。「冒險灣岸」係一個熱帶天堂，可以喺呢度享受陽光，亦可喺湧浪灣衝浪。沿住激流旅程順流而下，更可以喺映灣小屋中輕鬆一下，亦可以喺灣岸小食買嘢食。

### 絕嶺深谷
企響山谷之巔，可以望到成個深谷同海洋，咁驚心動魄嘅主題區域最能夠吸引勇於挑戰極限嘅玩家。「絕嶺深谷」由象徵「能量」同「水」嘅神秘符號組成，代表咗驚險體驗嘅開始。到達山頂之後，玩家會喺勇者之顛同深谷飛瀑中挑戰極速飛墜嘅震撼刺激，喺極速迴環同沖天瀑布中橫衝直撞，直至進入迷失部落。

## 玩樂設施

## 休閒設施
水上樂園有幾個需要另外收費嘅休閒設施。

### 映灣小屋
玩過水上樂園刺激驚險設施之後，可以喺洋溢度假風情嘅「映灣小屋」同朋友食吓嘢、休息吓，喺怡人海景伴隨之下欣賞南區海岸綫迷人景致同山林嘅遼闊山景享受共聚空間。

### 映灣台
喺海景之下，可以投入開揚露台景觀嘅私密VIP休憩空間。

## 餐飲設施
### 灣岸小食
主題區域：冒險灣岸

位置：2樓室外

享受即場炮製香脆多汁嘅炸雞，然後再去湧浪灣繼續大玩特玩！喺欣賞無際海景期間，可以一邊飲住冰涼飲品，絕對係對抗熱浪嘅最佳之選。

### 百味洞
主題區域：迷失部落

位置：2樓室內

提供多種環球美食，更提供新派食材選擇，例如植物肉同環保海鮮，提供多元化美味嘅選擇。亦可以向正喺漂流探秘暢遊嘅朋友揮手。

### 洞天美食
主題區域：迷失部落

位置：3樓室內

位於天海灣旁邊，提供各式各樣已經獲得清真認證嘅美食，例如烤肉卷、餡餅、漢堡，訪客可以一邊欣賞天海舞台嘅表演、一邊享用多款清真嘢食。除咗提供不含麩質同素食選項之外，餐單已經獲得香港回教信託基金總會認證。

## 購物設施
### 深海奇珍店
主題區域：歡樂堡礁

位置：1樓室內

喺海洋公園水上樂園入口旁邊，精心搜羅咗林林總總嘅實用裝備，例如泳衣、泳褲、沙灘拖鞋、太陽眼鏡、毛巾、泳鏡等。亦有公園主題限定商品，「威威與好友」精品。

### 激流裝備站
主題區域：迷失部落

位置：3樓室內

可以喺中途補充所需用品，防曬產品、毛巾、防水袋、太陽眼鏡、泳鏡等裝備一應俱全。

## 住宿設施
### 香港海洋公園萬豪酒店
坐落南港島，鄰近香港海洋公園，酒店提供471間結合咗現代設計同自然風格裝飾嘅客房同套房。抵達酒店大堂，首先會見到一個高達16米嘅水族缸。酒店可以享用各種餐飲選擇，飽覽花園同泳池美景。

### 香港富麗敦海洋公園酒店
一間可持續發展同臨海奢華度假酒店，亦係香港第一間富麗敦酒店同全球第一間富麗敦度假酒店。酒店提供425間精心設計嘅客房，全部都可以飽覽南中國海美景，為客人提供一個温馨寧靜嘅休閒勝地。酒店設有4間餐廳、無邊際泳池、兒童嬉水池、室內兒童玩樂區、健身中心、水療中心。

## 參考

## 出面網頁
*
*
*
*

類:香港海洋公園
蠟像

**蠟像**（**Wax sculpture**）係用蠟整嘅雕像。皆因蠟嘅可塑性好高，所以雕像嘅仿真度可以做到好高。
## 睇埋
*蠟像館
蠟像館

**蠟像館**（**Wax museum**）係專門展示名人蠟像嘅博物館。比較出名嘅蠟像館包括沿自英國嘅杜莎夫人蠟像館，世界好多地方都有佢嘅分館。
喀喇沁左翼

**喀喇沁左翼**係中國遼寧朝陽市下轄嘅一個蒙古族自治縣，叫**喀喇沁左翼蒙古族自治縣**。

## 政區
喀喇沁左翼蒙古族自治縣下轄2個街道辦事處、14個鎮、5個鄉：

大城子街道、利州街道、南公營子鎮、山嘴子鎮、公營子鎮、白塔子鎮、中三家鎮、老爺廟鎮、六官營子鎮、平房子鎮、十二德堡鎮、羊角溝鎮、興隆莊鎮、甘招鎮、東哨鎮、水泉鎮、尤杖子鄉、草場鄉、坤都營子鄉、大營子鄉、臥虎溝鄉和國營官大海農場。

## 城市風景
模型公仔

**模型公仔**（**Model figure**，好多時都叫**figure**），或者叫**手辦模型**，係種比例模型嘅公仔，可以係仿照真實人物或者虛構角色。
銀河廣場

**銀河廣場**（）係香港一個信和置業起嘅住宅項目，1989年落成，喺筲箕灣望隆街，設有1座22層樓高嘅樓，入面總共有100個單位。

## 商場
銀河廣場設有一座3層嘅商場，租戶包括Living PLAZA by AEON、雅然中英文幼稚園及2021年開業嘅嘉禾銀河廣場。

## 參考
環境智能

**環境智能**（；）係廿一世紀初資訊科技上嘅一種構想，指將一個環境設計成佈滿咗電子架生，令個環境能夠對人嘅存在起反應，可以配合人工智能嚟用。簡單例子：一間屋佈滿咗感應器，個感應器靠間屋入面啲物件嘅溫度（人體嘅有大致固定嘅溫度）嚟探測間屋入面有冇人，如果有，啲感應器就會傳訊號去間屋嘅電腦嗰度，電腦就會控制間屋開燈或者暖氣。
## 睇埋
*人工智能
*智能城市
## 拎
*SAME Series – Semantic Ambient Media Series Workshop.
*STAMI Series – Space, Time and Ambient Intelligence (STAMI). International Workshop Series.
*UCAmI '10 – Symposium of Ubiquitous Computing and Ambient Intelligence – UCAmI.
*HAI'09 – International Workshop on Human Aspects in Ambient Intelligence.
*AmI-07 – European Conference on Ambient Intelligence.
新豐交通大酒店

係中國廣東韶關嘅三星級綜合性多功能酒店，2004年5月12號開業，喺新豐豐城大道西77號（城西路同豐城大道嘅交界東南角，近豐江大橋腳同新豐江邊）。酒店有13層樓，夾埋有92間客房。

間嘢曾經喺2016年重修過。

## 攷

## 連出去
* 新丰交通大酒店 麦思MICE会展

類:韶關嘅酒店
類:新豐
智能城市

**智能城市**（；）係環境智能上嘅一種構想，指將一座城市設計到曉用唔同嘅電子方式同感應器嚟搜集有關座城市嘅數據，而呢啲數據可以攞嚟做好多用途。

## 睇埋
*人工智能
*環境智能
南水湖國家濕地公園

**南水湖國家濕地公園**係中國廣東韶關嘅公園，喺乳源西邊嘅南水水庫周邊，範圍包括南水湖環湖公路同埋佢周边第一層山脊集水面。間公園入面有好大個南水水庫同埋條西京古道響度。

## 攷
* 广东乳源南水湖国家湿地公园
* 乳源南水湖国家湿地公园 乐嗨旅游
* 广东乳源南水湖国家湿地公园 本地屋

類:韶關公園
類:乳源公園
類:韶關旅遊景點
雕子塘

**雕子塘**（）係中國廣東韶關一行政村，喺乳源東坪鎮東邊，北靠長徑頂；西靠石排嶺；東靠乳城鎮；南靠風光嶺。佢既係乳源嘅美麗鄉村之一，又係乳源比較有瑤族文化特色嘅示範村之一。

## 名
個村名都比較特別。其中「雕子」一詞出自瑤族當地居民話嘅雀仔。話明個村環境同物澤比較靚，好多雀仔都嚟個村聚集而改成噉嘅名。

## 攷

類:乳源行政村
類:乳源自然村
華天龍商務酒店

係中國廣東韶關嘅一間有休閒、娛樂、商務同會議、旅遊喺埋一齊嘅四星級酒店，2013年6月開業，喺乳源鷹峰中路1號。

酒店有8層樓，一共有43間客房。不過間嘢淨接待中國大陸、香港同澳門啲旅客入住。

## 攷
* 乳源华天龙商务酒店 住宿汇

類:韶關嘅酒店
類:乳源
吳亦凡影視作品一覽

呢版記錄咗中國大陸男藝人**[[吳亦凡]]**所演出嘅電影、電視節目同綜藝節目；到依家為止，佢演出咗十一套電影作品、兩套電視劇同埋九個固定綜藝節目嘉賓。

## 非固定綜藝節目

### 大型晚會 / 文藝演出

## 參考
雷杜比

**雷杜比**（，）係美國一個音響工程師同企業家，原名**Ray Milton Dolby**。

## 生平
杜比喺俄勒岡州砵崙出世，佢響1949年加入咗Ampex公司之後，即刻致力於磁帶嘅開發；1951年入讀加州紅杉中學嗰時，即以開始兼職做暑期工，1957年，佢得到史丹福大學嘅電機工程碩士學位同埋馬歇爾獎學金之後（**Marshall Scholarship**），佢喺1960年去英國劍橋大學攻讀物理學做研究員，1961年得到博士學位，1963年畀美國政府派去印度；1965年喺英國倫敦成立杜比實驗室（**Dolby Laboratories**），1976年將公司轉返美國加州。

2013年9月12號，雷杜比因血癌死咗，享年八十歲。

## 獲獎同榮譽
*1971&nbsp;&mdash; 音訊工程協會（AES）銀獎
*1979&nbsp;&mdash; 第51屆奧斯卡金像獎&nbsp;&mdash; Academy Award, Scientific or Technical (Scientific and Engineering Award) [plaque]
*1983&nbsp;&mdash; 電影電視工程師協會（SMPTE）技術獎
*1985&nbsp;&mdash; 電影電視工程師協會金獎 Alexander M. Poniatoff
*1986&nbsp;&mdash; 大英帝國勳章（OBE）榮譽頭銜
*1988&nbsp;&mdash; 由德國愛德華萊茵基金會頒發愛德華萊茵榮譽戒指
*1989&nbsp;&mdash; 第61屆奧斯卡金像獎&nbsp;&mdash; 奧斯卡獎，科學或技術獎 (Academy Award of Merit) [statuette]
*1989&nbsp;&mdash; 國家電視藝術同科學學院（NATAS）艾美獎 
*1992&nbsp;&mdash; AES金牌
*1995&nbsp;&mdash; 特別優異獎/格林美獎技術獎
*1997&nbsp;&mdash; 美國國家技術獎
*1997&nbsp;&mdash; IEEE井深大消費電子獎
*1999&nbsp;&mdash; 約克大學榮譽博士學位
*2000&nbsp;&mdash; 劍橋大學榮譽理學博士
*2003&nbsp;&mdash; 由電視藝術同科學學院頒發查爾斯•F•詹金斯終身成就獎
*2004&nbsp;&mdash; 入選國家發明家名人堂同埋消費電子名人堂
*2010&nbsp;&mdash; IEEE愛迪生獎章
*2012&nbsp;&mdash; 柏林國際影展 Berlinale Kamera
*2014&nbsp;&mdash; 入選
*2015&nbsp;&mdash; 荷里活星光大道之星

## 睇埋
*杜比實驗室

## 參考
萬事得121

**萬事得121**係日本萬事得汽車公司製造嘅一款小型房車，出產年份係1995年到2002年。

* 1975年－1981年：第二代萬事得Cosmo。
* 1986年－1991年：第一代福特Festiva。
* 1991年－1998年：Autozam Revue。
* 1996年－2002年：第一代萬事得Demio。
* 1996年－2002年：第四代福特Fiesta（針對歐洲市場發售）。


File:1978 Mazda 121 pic1.JPG|Mazda 121 (1975–1981) 
File:1988 Mazda 121 (DA) Fun Top 3-door hatchback (2012-01-15).jpg|萬事得121 (DA) (1986–1991) 
File:1994 Mazda 121 (DB Series 2) 1.3 sedan (2009-06-06).jpg|萬事得121 (DB) (1991–1998) 
File:2000-2002 Mazda 121 (DW Series 2) Shades Metro hatchback 02.jpg|萬事得121 (DW) (1996–2002) 
File:Mazda 121 Fünftürer.JPG|萬事得121 (1996–2002)
債券市場

**債券市場**（）係指金融市場當中俾參與者發行新債嘅嗰一橛。「發行新債」嘅方式通常係俾投資者買債券：投資者可以由啲組織（「組織」可以係政府或者想籌錢搞項目嘅企業呀噉）買債券，即係等同借錢俾嗰啲組織－賣自己債券嘅組織可以搞噉樣做嚟攞到搞項目（例如係研發新產品）需要嘅錢，而啲投資者借咗錢俾個組織，就有得靠個組織還錢嗰陣俾嘅利息嚟賺錢，原則上雙方都有著數攞。
## 睇埋
*投資
*股票市場
## 攷
萬事得Demio

係日本萬事得汽車公司響1996製造嘅小型揭背車
，呢部車喺2002年8月轉款（DY型；1999年-2001年式），2019年9月開始改名做萬事得2（Mazda 2）。

## 睇埋
*萬事得121
*福特Festiva
*福特Festiva Mini Wagon

## 參考
劉鶚

**劉鶚**（，），字**鐵雲**，一字**公約**，係大清作家，原名**孟鵬**；祖籍江蘇丹徒（家下江蘇鎮江），筆名**洪都百鍊生**，佢係大清譴責小說《老殘遊記》嘅作者。

## 書
*《老殘遊記》
*《鐵雲藏龜》
*《鐵雲藏陶》
*《鐵雲藏貨》
*《鐵雲泥封》
*《劉鶚詩存》
*《勾股天元草》
*《孤三角術》
*《歷代黃河變遷圖考》
*《治河七說》
*《治河續說》
*《人命安和集》（未完成）

## 故居
*劉鶚故居（淮安市淮安區，淮安市文物保護單位）。

## 參考

## 出面網頁
* 
* 
* 劉鶚 - 中國哲學書電子化計劃
* [劉鶚 - 中文維基文庫](https://zh.wikisource.org/wiki/Author:%E5%8A%89%E9%B6%9A_(%E6%B8%85))
* 劉鶚 - 中文維基語錄
戰龍在野

《**戰龍在野**》（）係1992年12月5號喺香港上畫嘅一套僱傭兵電影，呢套片由王傑、張敏、柯受良、龍方、李修賢同梁家仁領銜主演，導演柯受良。

## 演員
*王　傑 飾 王仁傑
*張　敏 飾 阿　敏
*柯受良 飾 張　克
*龍　方 飾 龍少爺
*李修賢 飾 阿　火
*梁家仁 飾 龍先生

## 工作人員
*副導演：羅舜泉、林興隆
*美術指導：莫少奇
*攝影指導：陳廣鴻、黃寶文、李德偉
*動作指導：柯受良、王坤

## 參考

## 出面網頁
*
*
*
*
*
*
E先生連環不幸事件

《**E先生連環不幸事件**》係香港男歌手呂爵安喺2021年推出嘅流行歌，亦係佢頭一首個人派台歌，由佢自己、馮家俊、溫翰文作曲，黃偉文填詞。MV搵咗林家熙同譚旻萱一齊拍。
## 出面網頁
*
小諧星

《**小諧星**》係香港男歌手呂爵安喺2021年推出嘅流行歌，亦係佢第二首個人派台歌，由吳林峰作曲，黃偉文填詞。MV搵咗周秀娜做女主角，更揾嚟陸駿光、彭秀慧客串。
## 出面網頁
*
李進

**李進**可以係：
*李進 (東漢)，字子賢，東漢官員，官至司隸校尉。
*李進 (大明)，明朝成化五年進士，官至宣府巡撫。
*江青，毛澤東嘅第三個太太。
*李進 (1942年)，中國大陸政治人。
*李進 (1949年)，上海杉達學院校長。
*李進 (經理人)，香港經理人。
*李進 (陶瓷藝術家)，藝術陶瓷大師。
*李進 (香港廣西社團總會)，香港傳統親中陣營政治人、李寧有限公司主要股東。
瑤尚居酒店

係中國廣東韶關嘅一間有餐飲、休閒、娛樂、旅遊喺埋一齊嘅三星級酒店，2019年4月開業，喺乳源北環中路9號（323國道嘅K389+720標記位）。

酒店分有3棟客房，每棟5層樓，一共有315間客房。間嘢主要以瑤族嘅中式裝修為主。

## 攷
* 瑶尚居酒店 乳源小镇

類:韶關嘅酒店
類:乳源
Elva First

《**Elva First**》（）係臺灣歌手蕭亞軒嘅第一張英文大碟，發行日期係2001年10月23號。

## 曲目

## 音樂錄影帶

## 參考

## 出面網頁
*蕭亞軒 - Elva First - Apple Music
*蕭亞軒 - Elva First - MOOV
鷹峰路

**鷹峰路**（）係中國廣東韶關嘅東西走向主幹道，喺乳源縣城。西邊從南水路同金獅南、北路交界開始，一直去到東邊嘅南環東路。

## 敘述
全長5km，闊32米，雙向4～6車道。馬路分開咗東、中、西三橛。

## 鷹峰路嘅三條道路，起點到終點
*鷹峰西路：從南水路同金獅南、北路交界開始，一直去到環城西路同河南路嘅交界。
*鷹峰中路：從環城西路同河南路嘅交界開始，一直去到環城東路。
*鷹峰東路：從環城東路開始，一直去到南環東路。

## 經過嘅道路
條路從西到東排，**加粗**嘅字係主幹道：
* ***'、***'、南水路
* 群英路
* 風華路
* **[[環城路 (韶關乳源)|環城西路]]**、**[[河南路 (韶關)|河南路]]**
* 雲峰路
* **[[解放路 (韶關乳源)|解放南路]]**、**[[解放路 (韶關乳源)|解放中路]]**
* 文昌中路
* 建設路
* **[[環城路 (韶關乳源)|環城東路]]**
* 沿江中路
* 華景路
* **[[鮮明路 (韶關)|鮮明北路]]**、**[[鮮明大橋]]**
* 朝陽路
* **[[二九一路]]**
* **[[迎賓路 (韶關乳源)|迎賓路]]**
* **[[南環路 (韶關)|南環東路]]**

類:韶關主幹道
類:乳源
金融中心

**金融中心**（）係指一個有好多金融機構聚集嘅地方，通常仲會配以適當嘅制度，令到嗰笪地方有大量嘅金融活動。

廿一世紀初出名嘅金融中心有倫敦、紐約市同香港呀噉。
九佛街道

**九佛街道**（）係中國廣東廣州轄下嘅一個街道，喺黃埔區北邊近白雲區同從化一帶。

## 敘述
*總面積：56.82km²
*轄下社區數：1
*轄下村數：9
*戶籍人口：21300人

## 出面網頁
*广东省广州市黄埔区九佛街道 博雅地名
*你好！广州市黄埔区龙湖街和九佛街 南方plus
龍湖街道

**龍湖街道**可以係：
;黑龍江
* 龍湖街道 (七台河)
安徽
* 龍湖街道 (蕪湖)
;河南
* 龍湖街道 (鄭州)
* 龍湖街道 (信陽)
;廣東
* 龍湖街道 (廣州)
龍湖街道 (廣州)

**龍湖街道**（）係中國廣東廣州轄下嘅一個街道，喺黃埔區東北邊近增城嗰邊。

## 敘述
*總面積：45.73km²
*轄下社區數：5
*轄下村數：8
*戶籍人口：約67400人

## 出面網頁
*广东省广州市黄埔区龙湖街道 博雅地名
*你好！广州市黄埔区龙湖街和九佛街 南方plus
新龍鎮 (廣州)

**新龍鎮**（）係中國廣東廣州轄下嘅一個街道，喺黃埔區東北邊近增城嗰帶。

## 敘述
*總面積：75.87km²
*轄下社區數：1
*轄下村數：11
*戶籍人口：約41960人

## 出面網頁
*广东省广州市黄埔区新龙镇 博雅地名
香港海洋公園水上樂園 (第一代)

**香港海洋公園水上樂園**（）係香港舊時嘅水上樂園，喺香港海洋公園正門入口隔籬，1984年4月15號開張，佔地30,470平方米，只係每年夏季（5月到9月）開放。因為持續蝕錢，水上樂園喺1999年10月4號摺埋。
鰲頭鎮 (廣州)

**鰲頭鎮**（注意「鰲」字有地名變音，讀「牛」；）係中國廣東廣州從化區轄下嘅一個鎮，喺從化區西邊。

## 敘述
*總面積：410km²
*轄下社區數：5
*轄下村數：61
*戶籍人口：111308人

## 出面網頁
*广东省广州市从化区鳌头镇 博雅地名
鰲頭鎮

**鰲頭鎮**可以係：
* 鰲頭鎮 (廣州)：喺廣州從化區。
* 鰲頭鎮 (茂名)：喺茂名茂南區。
巴薩隆拿 (搞清楚)

**[[巴薩隆拿]]**通常指西班牙第二大城市，亦可以指：
*巴薩隆拿省，西班牙加泰隆尼亞一省
*巴薩隆拿足球會，西班牙足球會
*巴薩隆拿籃球會，西班牙籃球會
媒體

**媒體**泛指用盛載訊息嘅嘢，常見嘅媒體包括：
*大眾傳播媒體，傳播資訊畀公眾嘅工具
*社交媒體，社區網絡平台，亦係一種軟件
*媒介，又叫藝術媒體，喺藝術上可以達致表達訊息嘅某種方法，例如畫、音樂、影片、陶藝、雕塑等等，亦有所謂新媒體
*多媒體，指用多過一種媒體（指藝術媒體，尤其係新媒體）盛載訊息，日常生活通常指有畫有聲嘅電腦檔案
*儲存媒體，電腦資料儲存嘅硬件
貨幣市場

**貨幣市場**（英文：**money market**）係金融市場嘅其中一橛，提供短期（通過頂櫳一年內就還）嘅貸款。對於啲想籌錢嘅企業嚟講，貨幣市場可以攞嚟滿足短期內對錢嘅需要，而對投資者嚟講，貨幣市場提供咗一樣算係比較低風險嘅投資。

## 攷

類:金融市場
朗拿度 (搞清楚)

**[[朗拿度]]**通常指花名「大哨」嘅巴西足球員，亦可以指：
*朗拿甸奴，花名「細哨」，巴西足球員
*基斯坦奴朗拿度，花名「C朗」，葡萄牙足球員
KG (搞清楚)

**KG**通常指公斤，亦可以指：

*千高斯，磁通量單位
*吉爾吉斯，中亞國
**.kg，吉爾吉斯嘅國家同地區頂級域
*剛果文，班圖語支一種語言
淡米爾

**淡米爾**，又譯**泰米爾**，亦可以指：
* 淡米爾人，南印度嘅一個民族
* 淡米爾文，南印度嘅一種話
* 淡米爾納德邦，印度南部嘅一個邦
* 淡米爾之虎，斯里蘭卡嘅一個反政府組織
* 淡米爾伊拉姆
離岸金融中心

**離岸金融中心**（英文：**offshore financial center**，**OFC**）係指一個地區唔淨只有大量嘅金融活動，而且呢啲活動當中有目當大嘅一部份係為外地人（唔係嗰個地區嘅居民嘅人）提供嘅金融服務。

喺廿一世紀初，星加坡就成日俾人指係亞洲一個重要嘅離岸金融中心。

## 睇埋
*金融中心
## 攷
熱帶風暴獅子山 (2021年)

**熱帶風暴獅子山**（，國際編號：**2117**，聯合颱風警報中心：**WP222021**）係2021年太平洋颱風季第17個被命名嘅熱帶氣旋。呢個熱帶氣旋喺2021年10月8號晚喺海南瓊海一帶登陸。

雖然獅子山只係熱帶風暴，但受東北季候風共同影響下，即使同香港、澳門相距超過500公里，都令到兩地需要發出代表吹烈風嘅八號風球，更係有史以嚟唯一距離超過500公里都要發八號風球嘅熱帶風暴級別熱帶氣旋。

## 熱帶氣旋警告使用紀錄
### 菲律賓

### 中國大陸

### 澳門

### 香港

## 同時間出現嘅熱帶氣旋
*2021年太平洋颱風季

**熱帶風暴圓規 (2021年)
**熱帶低氣壓
**熱帶風暴南川 (2021年)

## 出面網頁

*[//www.jma.go.jp/ 日本氣象廳首頁]
*[//www.metoc.navy.mil/jtwc/jtwc.html 聯合颱風警報中心首頁]
*中國國家氣象中心首頁
*[//www.cwb.gov.tw/ 臺灣中央氣象局首頁]
*香港天文台：實時天氣稿（10月6日－10月7日－10月8日－10月9日－10月10日）
*[//www.smg.gov.mo/ 澳門地球物理暨氣象局首頁]
*[//bagong.pagasa.dost.gov.ph/tropical-cyclone-bulletin-iframe 菲律賓大氣地球物理和天文服務管理局 惡劣天氣公告]
*[//www.tmd.go.th/en/index.php 泰國氣象局首頁]
台灣乜都拜

《**台灣乜都拜**》（**Weird Superstition in Taiwan**）係香港電視娛樂製作嘅遊戲節目，由陳俞希、余逸思做廠景主持，許綽婷做臺灣外景主持，2021年10月11號到10月29號逢禮拜一到五22:30-23:00喺ViuTV播。節目用臺灣傳統拜神習慣做主題，會播映相關片段，再同嘉賓玩問答遊戲。

## 每集一覽

## 出面網頁
*ViuTV：台灣乜都拜

## 電視節目變遷
文昌路 (韶關乳源)

**文昌路**（）係中國廣東韶關嘅南北走向馬路，喺乳源縣城。南邊從南環中、東路交界開始，一直去到北邊嘅環城東路。

## 敘述
全長990m，闊14米，雙向2車道。馬路分開咗南、中兩橛。

## 名
條路因入面有座文昌塔而改成噉嘅名。

## 鷹峰路嘅三條道路，起點到終點
*文昌南路：從南環中、東路交界開始，一直去到環城西路同河南路嘅交界。
*文昌中路：從環城西路同河南路嘅交界開始，一直去到環城東路。

## 經過嘅道路
條路從南到北排，**加粗**嘅字係主幹道：
* **[[南環路 (韶關)|南環中路]]**、**[[南環路 (韶關)|南環東路]]**
* 連株三巷
* **[[濱江路 (韶關乳源)|濱江中路]]**
----- 文昌大橋 -----
* **[[沿江路 (韶關乳源)|沿江中路]]**
* **[[鷹峰路|鷹峰中路]]**
* **[[環城路 (韶關乳源)|環城東路]]**

## 攷

類:韶關道路
類:乳源
環城路 (韶關乳源)

**環城路**（）係中國廣東韶關嘅東西走向主幹道，喺乳源縣城。西邊從南水路同金獅南、北路交界開始，一直去到東邊嘅鷹峰東路。

## 敘述
全長1.6km，闊20米，雙向2車道。馬路分開咗東、西兩橛。

## 鷹峰路嘅三條道路，起點到終點
*鷹峰西路：從沿江西、中路交界近乳源大橋腳開始，一直去到解放中、北路嘅交界。
*鷹峰東路：從解放中、北路開始，一直去到鷹峰東路。

## 經過嘅道路
條路從西到東排，**加粗**嘅字係主幹道：
* **[[沿江路 (韶關乳源)|沿江西路]]**、**[[沿江路 (韶關乳源)|沿江中路]]**、**[[乳源大橋]]**
* **[[鷹峰路|鷹峰西路]]**、**[[鷹峰路|鷹峰中路]]**
* 民族路
* 雲峰路
* **[[解放路 (韶關乳源)|解放中路]]**、**[[解放路 (韶關乳源)|解放北路]]**
* 文昌中路
* 育才西路
* **[[鷹峰路|鷹峰東路]]**

類:韶關主幹道
類:乳源
Band in China

《**Band in China**》係美國動畫《衰仔樂園》第23季嘅第2集，2019年10月2號播出。

由於呢集內容對中國大陸作出多種諷刺，《衰仔樂園》俾中華人民共和國政府封殺，呢集嘅製作人員亦對佢嘅封殺作出諷刺。

## 內容
主角蘭迪（Randy）為咗賺錢去中國賣大麻，點知被送入再教育營，被逼勞改同埋做廉價手工製品，仲親眼目睹公安殺死「營友」，主角又喺獄中巧遇，「小熊維尼」因為生得似習近平而淪為階下囚，最後蘭迪重殺死咗小熊維尼。另一方面，蘭迪個仔斯坦想組建電子搖滾樂隊打入中國大陸市場，但娛樂公司就話，若果想到中國發展，就要面對中共嘅言論審查。

## 後話
《衰仔樂園》俾嗶喱嗶喱、微博、百度等中國大陸媒體封殺。之後《衰仔樂園》官方喺 Twitter 同埋 Facebook 發出「官方道歉聲明」，但係份聲明被指曲直難分，繼續諷刺中共。時事評論員林和立話，卡通內容刺中北京死穴，所以被下架。

2020年9月30號嘅《衰仔樂園》特集《The Pandemic Special》，又有諷刺中國大陸嘅內容，講述蘭迪記得自己同米奇喺中國嘅時侯，輪流同武漢蝙蝠做愛，所以懷疑自己係武漢肺炎嘅源頭。

## 參考
特濃咖啡機

**特濃咖啡機**又叫**濃縮咖啡機**，係專門泡製特濃咖啡嘅咖啡機，1884年首先喺意大利拖連奴出現，部機將高壓滾水撞落咖啡粉而沖出咖啡。
危疾保險

**危疾保險**係種個人保險，當受保人確診患上保單承保嘅重病（危疾），保險公司就會提供一次性賠償。唔同醫療保險需要實報實銷醫藥費，危疾保險可以攞到一筆過嘅賠償金，無用途限制。

危疾保險通常承保嘅疾病包括：

* 癌症
* 中風
* 心臟病
* 腎衰竭
* 主要器官移植
* 多發性硬化
部分產品甚至涵蓋早期危疾，例如原位癌、通波仔。

#### 受保疾病定義
危疾保險只保障若干特定嘅疾病，若你因其他疾病而失去工作能力，並唔會獲得金錢賠償。危疾保險保單條款會列明診斷有關嚴重疾病嘅具體醫學標準，例如何謂癌症、何謂心肌病。

#### 多重理賠
部分危疾保險提供「多重理賠」，即受保人喺確診某受保疾病以致索償後，保單仍然生效。假如受保人喺指定年期後不幸舊病復發，又或患上其他受保嚴重疾病，亦可按保單條款再次向保險公司索償。

消費者要留意，「多重理賠」唔等於每種危疾保險賠兩次。
醫療保險

**醫療保險**係種個人保險，當受保人需要用到保單承保嘅醫療服務，保險公司就會提供全部或者部份補貼。

## 睇埋
*危疾保險
*自願醫保計劃（香港）
免運費

**免運費**，又叫**免費送貨**，係網購同郵購嘅其中一種銷售安排，當人客買滿指定金額嘅貨，就唔需要額外再畀送貨嘅費用。不過商家其實已經一早將送貨嘅成本攤分落貨嘅售價，所以免運費只係一種吸引人客嘅銷售策略。
檻火盆

**檻火盆**，又寫做**檻火盤**，係中華傳統習俗，先準備一個火盆，然後畀人檻過去，可以消除陰氣同邪氣。喺粵語地區，多數係啲唔吉利嘅事完成後（譬如喪禮完結、出監）就去檻火盆，寓意衰嘢到此為止。喺其他中華地區，一啲喜慶事（譬如婚禮）一樣都會有檻火盆嘅習俗。
告票

**告票**又叫**罰單**，係執法人員（多數係警察）發出嘅定額罰款通知，多數係發畀違反咗交通法規嘅人，收到告票嘅人要跟指示交罰款。

喺香港，告票又俗稱做「牛肉乾」。
糧單

**糧單**，雇傭文件，雇主出糧時，發畀打工仔，寫低畀咗幾多人工，雇傭憑據。通常出一次糧就出一張，寫低嗰段時間出咗幾多人工。唔止工資，可能有花紅、津貼、長糧等等，按情況而定。有時雇主都留一份。

雇主、雇員、薪酬、收入、扣糧、支付等都要寫清楚。

糧單做到入息證明，有啲情況需要，好似租屋，好似申請信用咭、貸款、政府津貼咁。

## 攷
華景路

**華景路**可以係：
## 馬路
;廣東
*華景路 (廣州)：喺廣州天河區。
*華景路 (韶關)：喺韶關乳源瑤族自治縣。
*華景路 (惠州)：喺惠州惠東縣。
*華景路 (湛江)：喺湛江麻章區。
*華景路 (梅州)：喺梅州大埔縣。
;河南
*華景路 (商丘)：喺商丘拓城縣。
## 地鐵
*華景路站：起緊嘅廣州地鐵11號綫車站。
華景路 (廣州)

**華景路**（）係中國廣東廣州嘅馬路，喺天河區石牌。西南邊從中山大道西開始，一直去到東北邊嘅楓葉路。成條馬路似符號「Γ」樣。

## 敘述
全長1580m，闊12～24米，雙向2車道。馬路分開咗冇標方位同北兩條。

## 華景路嘅兩條道路，起點到終點
*華景路：從中山大道西開始，一直去到翰景路。
*華景北路：從翰景路開始，一直去到楓葉路。

## 經過嘅道路
條路從西南到東北排，**加粗**嘅字係主幹道：
* **[[中山大道 (廣州)|中山大道西]]**
* 翰景路
* 楓葉路

類:廣州道路
華景路 (韶關)

**華景路**（）係中國廣東韶關嘅南北走向道路，喺乳源縣城。北邊從北環西路開始，一直去到南邊嘅鷹峰東路。

## 敘述
全長860m，闊12米，雙向2車道。

## 經過嘅道路
條路從北到南排，**加粗**嘅字係主幹道：
* ****
* 富華路
* 育才中路
* 育才西路
* **[[鷹峰路|鷹峰東路]]**

類:韶關道路
實體關係模型

**實體關係模型**（英文：**entity-relationship model**）係一種抽象化嘅表，用嚟描述一柞嘢之間嘅啦掕，會有若干個格，每個格代表一樣事物，而啲格之間有線同箭咀描述呢啲嘢之間嘅啦掕。
北環路

**北環路**可以係：

* 北環路 (香港)。赤鱲角東北，亞洲國際博覽館東側。
;廣東
*北環路 (廣州增城)：喺廣州增城區。
*北環路 (廣州番禺)：喺廣州番禺區。
*北環路 (佛山南海黃岐)：喺佛山南海區黃岐。
*北環路 (佛山南海羅村)：喺佛山南海區羅村。
*北環路 (佛山順德)：喺佛山順德區。
*北環路 (深圳)：喺深圳寶安區。
*北環路 (惠州)：喺惠州惠陽區。
*北環路 (韶關)：喺韶關乳源瑤族自治縣。
*北環路 (中山)：喺中山。
*北環路 (河源)：喺河源連平縣。
*北環路 (清遠)：喺清遠清城區。
*北環路 (汕尾)：喺汕尾陸河縣。
*北環路 (揭陽)：喺揭陽揭西縣。
*北環路 (陽江市區)：喺陽江江城區。
*北環路 (陽江海陵島)：喺陽江海陵島。
*北環路 (陽江江城白沙)：喺陽江江城區白沙村。
;廣西
*北環路 (賀州)：喺賀州鍾山縣。
*北環路 (崇左)：喺崇左憑祥市。
*北環路 (貴港)：喺貴港港北區。
*北環路 (防城港)：喺防城港港口區。
*北環路 (河池金城江)：喺河池金城江區。
*北環路 (河池羅成)：喺河池羅成仫佬族自治縣。
;河北
*北環路 (秦皇島海港)：喺秦皇島海港區。
*北環路 (秦皇島山海關)：喺秦皇島山海關區。
破壞型創新

**破壞型創新**（參見）係指一啲打亂市場秩序嘅重大創新。破壞型創新通常係源於一啲因為科技創新而推出嘅新產品或者服務，以低價、低品質嘅方式針對特定消費族群。

## 背景

喺 1990 年代中有管理學者撰文，主張創新呢家嘢可以分做兩大種：
*持續型創新：涉及一啲會「令個市場**持續**落去」嘅創新，做到嘅頂櫳只係令隻產品嘅既有消費者繼續噉消費嗰樣產品，簡單嘅例子可以想像一間科技公司係噉改良自己出嘅一隻軟件，等自己啲既有客人一路樂意買自己嘅產品；
***破壞型創新**：相對於持續型創新，破壞型創新涉及嘅係開創全身嘅市場，令到本來不嬲冇打算買隻產品（甚至覺得隻產品低劣）嘅消費者突然間對隻產品有興趣，而件產品就因而會同啲本來唔使同隻產品爭客嘅公司突然間要同隻新產品競爭，好多時仲會**破壞**啲舊有產品嘅市場；好似係－
**個人電腦嘅普及化：呢場變革令到好多本來對電腦冇乜興趣嘅人開始對電腦有興趣，而且個人電腦仲取代咗好多打前嘅做嘢方法，例如啲人想記低啲嘢唔使再齋靠紙筆，破壞晒呢啲舊有產品嘅市場。
**智能手機嘅普及化：喺通訊方面，智能手機取代咗好多本來係由個人電腦做嘅功能（例如係俾用家上網噉），而且智能手機多功能得嚟又唔貴（經濟價值）－舊式手提電話完全唔夠佢哋爭，最後智能手機破壞晒舊式手提電話嘅市場，令後者喺廿一世紀初絕跡。
**亞馬遜公司（Amazon）賣書：呢單嘢俾唔少經濟學同管理學研究者攞嚟做創新嘅個案研究；喺廿世紀，買賣書近乎淨係用書舖嘅方式進行嘅，消費者想買書基本上實要親身行去自己附近嘅書舖度揀同買，不過喺 2000 年代開始，亞馬遜公司就開始俾消費者用網購嘅方式買書，而且啲書可以係淨係存在喺電腦入面嘅電子書；而對好多消費者嚟講，用噉嘅方式買書好方便（經濟價值），所以佢哋就改為主要甚至完全淨係用亞馬遜公司網購嚟買書－亞馬遜公司嘅服務取代咗舊有產品，破壞舊有產品嘅市場，事實係仲有好幾間開傳統書舖嘅企業因為噉而執咗笠。
一般認為，破壞型創新係一盤生意要取得重大成功嘅必要條件。

## 破壞型科技

破壞型創新嘅一大來源係所謂嘅破壞型科技：想像下面幅圖；喺一般情況下，同一種產品會有高低質之分，例如電腦硬件分好多唔同型號，有啲性能勁啲有啲性能渣啲，最高質嘅硬件會攞嚟做最高級嘅用途－例子可以睇吓超級電腦；呢啲唔同質素嘅型號會一齊噉隨時間而（因為持續型創新）性能提升－下圖 X 軸做時間 Y 軸做性能，而圖入面嗰幾條色水唔同大致成平行嘅箭咀就係代表唔同質素嘅型號；不過有陣時，可能會有人作出咗啲好重大嘅發明，因而令自己嗰件科技達到嘅性能喺短時間內大幅提升（睇下圖黑色箭咀），呢樣嘢往往會搞到啲本來俾人認為係高性能嘅產品型號競爭力大跌，破壞市場嘅既有秩序。

File:Disruptivetechnology.png|**Disruptive technology**－破壞型科技；**Performance**－性能

## 睇埋
*數碼化革命
*範式轉移
## 引咗
颱風沙德爾

**颱風沙德爾**係太平洋颱風季嘅熱帶氣旋名。「沙德爾」呢個名由密克羅尼西亞聯邦提供，指澎貝島傳說嘅衛兵。

颱風沙德爾可以係：
*颱風沙德爾 (2020年)

## 睇埋
*颱風蘇迪羅（2003年—2015年）
颱風舒力基

**颱風舒力基**係太平洋颱風季嘅熱帶氣旋名。「舒力基」呢個名由北韓提供，指麻鷹。

颱風舒力基可以係：
*超強颱風舒力基 (2021年)

## 睇埋
*颱風鳴蟬（2003年）
*颱風彩虹（2009年—2015年）
颱風小熊

**颱風小熊**係太平洋颱風季嘅熱帶氣旋名。「小熊」呢個名由日本提供，指小熊座。

颱風小熊可以係：
*熱帶風暴小熊 (2021年)

## 睇埋
*颱風巨爵（2003年—2015年）
北環路 (韶關)

**北環路**（，中國公路代碼：**G240**、**G323**）係中國廣東韶關乳源嘅東西走向公路。西邊從坪乳公路同金獅北路（323國道嘅K393標記位）嘅交界開始，一直去到東邊嘅乳韶公路（323國道嘅K384+600標記位）為止。

## 敘述
全長8.6公里，闊40～48米，雙向6～8車道。馬路分開咗西、中、東三橛。

## 北環路嘅三條道路，起點到終點
*北環西路：從坪乳公路同金獅北路嘅交界開始，一直去到華景路。
*北環中路：從華景路開始，一直去到二九一路近京珠北高速公路乳源收費站口。
*北環東路：從二九一路近京珠北高速公路乳源收費站口開始，一直去到乳韶公路。

## 經過嘅道路
條路順序從西到東排，**加粗**嘅字係主幹道：
* ***'、***'
* 民族路
* **[[解放路 (韶關乳源)|解放北路]]**、***'
* [[華景路 (韶關)|華景路]]
* '''[[鮮明路 (韶關)|鮮明北路]]'''
* [[朝陽路 (韶關乳源)|朝陽路]]
* '''[[二九一路]]'''、***'
* **[[迎賓路 (韶關乳源)|迎賓路]]**
* 
* 
* **[[南環路 (韶關)|南環東路]]**
* 
* ****